ئایدن مه‌عروف: رفاندن و كوشتن له كه‌ركووك روو له زیادبوونه\n1/3/2018 - 09:18\nحكوومه‌تی عێراق به به‌رپرسیاریه‌تی ئه‌و بارودۆخه ده‌زانین\nئه‌ندامێكی مه‌كته‌بی سیاسیی به‌ره‌ی توركمانی رایده‌گه‌ێنێ، ده‌یانه‌وێت ره‌وشی كه‌ركووك تێكبده‌ن و كاریگه‌ری خراپ دروست بكه‌ن له‌سه‌ر په‌یوه‌ندییه‌كانی توركمان و كورد و پێكهاته‌كانی دیكه.\nئایدن مه‌عروف، ئه‌ندامی مه‌كته‌بی سیاسیی به‌ره‌ی توركمانی، رایگه‌یاند: كه‌ركووك تایبه‌تمه‌ندی خۆی هه‌یه و شارێكی گرنگه بۆ هه‌موو پێكهاته‌كان، بێگومان له دوای 16ی ئۆكتۆبه‌ر ئه‌م گۆرانكارییانه كاریگه‌ری دروست كرد له‌سه‌ر پێكهاته‌كان و ناوچه‌كه‌دا، پێشووتریش ئێمه داوامانكردبوو كه به‌شیوه‌یه‌كی دیموكراسی، دیالۆگ هه‌بێت بۆ چاره‌سه‌ری كێشه‌كانی كه‌ركووك.\nئایدن مه‌عرووف گوتیشی: دوای رووداوه‌كانی كه‌ركووك، گۆڕانكاری نوێ هات و، كاریگه‌ری خراپی دروستكرد، له‌م چوارچێوه‌یه‌شدا پێكهاته‌ی توركمان بوونه ئامانجی گرووپه‌كان و، گرووپه‌كانیش ده‌یانه‌وێت ره‌وشی كه‌ركووك تێكبده‌ن و كاریگه‌ری خراپ دروست بكه‌ن له‌سه‌ر په‌یوه‌ندییه‌كانی توركمان و كورد و پێكهاته‌كانی دیكه.\nئایدن مه‌عروف گوتیشی: به‌داخه‌وه هه‌فته‌ی رابردوو یه‌كێك كه مامۆستا زانكۆیه شه‌هیدكراوه، چه‌ند شه‌وێك پێش ئێستاش په‌لاماری باره‌گای به‌ره‌ی توركمانی درا و، دوێنێش به ئۆتۆمبێلی بۆمبڕێژكراو په‌لاماری مامۆستایه‌كی زانكۆدراوه كه له نه‌ته‌وه‌ی توركمانه، بێگومان ئه‌وانه ده‌یانه‌وێت بارودۆخی ناوچه‌كه تێكبده‌ن و، ئێمه حكوومه‌تی عێراق به به‌رپرسیاریه‌تی ئه‌و بارودۆخه ده‌زانین.\nدوای رووداوه‌كانی 16ـی ئۆكتۆبه‌ر، بارودۆخی شاری كه‌ركووك توشی قه‌یرانێكی ئه‌منیی بووه‌ته‌وه و بووه‌ته هۆكارێك كه سه‌قامگیری له ناوچه‌كه‌دا نه‌مێنێت و ململانێیه سیاسییه‌كانیش له كه‌ركووك قوڵتربوونه‌ته‌وه و، پێكهاته‌كانیش كراونه‌ته ئامانج.\nتحقيقات الشرطة في مقتل الإعلامي آمانج بابان وأسرته تؤكد انها عملية انتحار\nحكومة إقليم كوردستان تخصص 420 مليون دولاراً للمشاريع الخدمية\nروسنفت الروسي يعلق العمل في حقل بإقليم كوردستان بسبب قربه من الحدود السورية\nوزير الدفاع العراقي يلتقي بوزير البيشمركة ويؤكد على ملاحقة الدواعش الفارين من سوريا\nحكومة إقليم كوردستان تدين اغتيال الإعلامي آمانج باباني وتوجّه بفتح تحقيق جدّي\nالعفو الدولية: تركيا والفصائل الموالية لها ترتكب انتهاكات وجرائم حرب في كوردستان سوريا


مه قه ری دیگه له (ناوه ندی یه کی حیزب) له م روژانه ی دوایی دا و به دووای شه پولی کوچکردنی ئه ندامان به ره و ئه ورووپا به ته واوه تی له هیز چول بووه و له ئیستا دا که متر له 20 کادری حیزبی و پیشمه رگه ی تیدا ماوه ته وه .... - دیار و نادیار کوردی\nمه قه ری دیگه له (ناوه ندی یه کی حیزب) له م روژانه ی دوایی دا و به دووای شه پولی کوچکردنی ئه ندامان به ره و ئه ورووپا به ته واوه تی له هیز چول بووه و له ئیستا دا که متر له 20 کادری حیزبی و پیشمه رگه ی تیدا ماوه ته وه ….\nمه قه ره کانی چول کراو له هیز\n18 تشرینی دووه‌م 2015 هەواڵ\nهه رواکه پیشووتر له ژیر بابه تی دا ئه م پرسه مان شی کرده وه و ئاماژه مان پیدا له دووای کوچکردنی زوری له ئه ندامانی حدکا به ره و ئه ورووپا زوربه ی مه قه ر و ناوه نده کانی حیزب هیز و ئه ندامیان تیا نه ماوه ته وه.\nمه قه ری دیگه له (ناوه ندی یه کی حیزب) له م روژانه ی دوایی دا و به دووای شه پولی کوچکردنی ئه ندامان به ره و ئه ورووپا به ته واوه تی له هیز چول بووه و له ئیستا دا که متر له 20 کادری حیزبی و پیشمه رگه ی تیدا ماوه ته وه .\nبه هاتنه پیشی ئه م بارودوخه ناله باره و که م بوونی هیز و ئه ندام. هه ندی پیشنیاری داخستنی مه قه ری دیگه له و گواستنه وه ی ئه و چه ند ئه ندامه ی ئه م ناوه نده بو مه قه ری کویه ییان خستوته به رده ست به لام چه ند که سیکی تر له ئه ندامانی کومیته ی ناوه ندی له و بروایه دان که نابی و ناکری ئه م ناوچه له به ر هوکاری گرینگی و پیگه ی جیوپولیتیکی چول بکری و دابخری.\nبه گشتی پیشمه رگه و کادره کانی جیگیر کراو له مه قه ری دیگه له. له ئیستادا چاوه ری بریاری کوتایی ئه ندامانی ده فته ر سیاسی له نیوان خراپ و خراپ ترن تاوه کوو پییان رابگه یه نن و بیخه نه جیبه جی کردنه وه.


چەند زانیاریەک لەسەر (رۆتاڤايروس) کە هەموو دایک و باوکێک دەبێت بیزانێت! - تۆڕی میدیایی خەڵک\nئەمەی خوارەوە چەند زانیاریەکە لەسەر (رۆتاڤايروس) کە هەموو دایک و باوکێک گرنگە بیزانێت:\nنەخۆشیەکی ڤایرۆسیە کە دەگوازرێتەوە و توشی منداڵ دەبێت، ساڵانە ٦٠٠,٠٠٠ منداڵ لە جیهاندا بەتایبەت لە وڵاتە دواکەوتوەکان بەهۆی ئەم نەخۆشیەوە دەمرن.\n– سکچونی ئاوی\n– لینجی لەگەڵ پیساییەکەی\n– بەرزبونەوەی تا\n– دڵ تێکهەڵاتن و ڕشانەوە\n– نەمانی ئارەزوی خواردن\nچۆن نیشانەکانی ئەم نەخۆشیە لە ژەهراویبوون بە خواردن جیادەکەیەتەوە؟\nئەم دوو نەخۆشیە لە منداڵدا نیشانەکانیان لێکەوە نزیکە بۆیە گرنگە کە جیاوازیەیەکەیان بزانیت، ئەمەی خوارەوە دیارترین جیاوازیەکانە:\n– ژەهراویبوون بە خواردن سکچونی لەگەڵدا نییە یان کە هەشبێت زۆر خێرا دەڕوات.\n– پلەی گەرمی لە ژەهراویبوندا بە شێوەیەکی نائاسایی بەرز نابێتەوە.\n– ئازاری سک لە ژەهراویبوون هێندە بەهێز نییە!\nکۆمەڵێک نهێنی سەیر لەسەر ئەو کەسانەی پاسەوانی سەرۆکی ئەمریکا دەکەن!


دابەزاندنی نرخی دینار\nپەرلەمانتاڕێکی ڕەوتی سەدرلە پەرلەمانی عێراق دەڵێت، کەمکردنەوەی بەهای دینار کاریگەری نەرێنی دەبێت لەسەربژێوی هاووڵاتیان عێراق، بۆیە لە پەرلەمان دژ بەو بڕیارە دەوەستنەوە، دەشڵێت، پەرلەمان دەسەڵاتی ئەوەی هەیە ئەو بڕیارە ڕەتبکاتەوە و بەهای دینار بگەڕێنێتەوە سەر نرخی پێشووی.\nقوسەی موحسین، پەرلەمانتاری عێراق لە هاوپێمانێتی سائیروونی سەربە موقتدا سەدر، لە لێدوانێکی تایبەتدا بۆ" ناس کورد" (شەممە 19ی کانوونی یەکەمی 2020) ڕایگەیاند، " لەچەند ڕۆژی داهاتوودا وەزیری دارایی و بەڕێوەبەری بانکی ناوەندی و لایەنە پەیوەندیدارەکان بانگهێشتی پەرلەمان دەکەین لەسەر ئەو ڕێکارەی گرتوویانەتەبەر، چونکە کەمکردنەوەی بەهای دینار کاریگەری نەرێنی دەبێت لەسەر بژێوی هاووڵاتیان عێراق، بۆیە دەبێت لەبری پەیڕەوکردنی ئەوهەنگاوە ڕێکاریی دیکە بگیرێتەبەر".\nوتیشی، "هاوپەیمانێتی سائیروون لە پەرلەمان دژی ئەو بڕیارە دەوستێتەوە، هەر شتێک لەبەرژەوندی هاووڵاتیانی عێراقدا نەبێت ناهێڵین بە ئاسانی تێپەڕبکات، پەرلەمان دەسەڵاتی ئەوەی هەیە ئەو بڕیارە ڕەتبکاتەوە و بەهای دیناریش بگڕێنێتەوە سەر نرخی پێشووی".\nپەرلەمانتارەکەی سائیروونی ئەوەشی وت، " لە ئێستادا لیژنە پسپۆڕیەکانی پەرلەمان بە تایبەتی لیژنەی دارایی و لیژنەی ئابوریی و بەرهێنان، تاوتوێی ئەو پرسەدەکەن بۆ ئەوەی بزانن تاچەند بڕیاری هەڵگرتنی پاڵپشتیی لە دراوی نیشتیمانی کاریگەری دەبێت لەسەر ئابوریی عێراق وبژیوی هاووڵاتیان".\nباسی لەوەشکرد، "ئێمە لەپاساوی حکومەت تێدەگەین بۆ هاوێشتنی ئەو جۆرە هەنگاوە کە خۆی دەبینێتەوە لە دابینکردنی موچەی فەرمانبەران، بەڵام ناکرێت ئەو پرسە ببێتە هۆکاری برزکردنەوەی نرخی شمەک و کاڵا و پێداویستییەکانی ڕۆژانەی هاووڵاتیان و زیان بگەیەنێت بە دەرامەتی هەژاران".\nلەبارەی دەنگدان لەسەر پڕۆژە یاسای بودجەی 2021، موحسین وتی، " تائێستا ئەنجومەنی وەزیران دەنگی لەسەر یاساکە نەداوە و چاوەڕێ دەکرێت لە ڕۆژانی داهاتوودا ڕەوانەی پەرلەمان بکرێت، دوو مانگ زیاترە بودجە دواکەوتووە، بەڵام لە هەمانکاتیشدا نابێتە هۆکاری دواکەوتنی موچەی فەرمانبەران، موچە فەرمانبەران مسۆگەر کراوە تا ئەوکاتەی بودجە پەسەند دەکرێت".\nعەلی عەلاوی، وەزیری دارایی عێراق لە میانەی کۆنگرەیەکی ڕۆژنامەونیدا ( 19ی کانوونی یەکەمی 2020) ڕایگەیاند،" بودجەی ساڵی 2021 بودجەیەکی چاکسازیکارە وکەس ناتوانێت نەکۆڵی لەوە بکات".\nوتیشی، " بۆلەمەودا وەزارەتی دارایی دۆلارێک بە نرخی 1450 دینار بە بانکی ناوەندی دەفرۆشێت،بڕیاریشە بانکی ناوەندی بە 1490 دینار دۆلار بخاتە بازارەوە".


روسیا هه‌ڕه‌شه‌ی بژارده‌ی سه‌ربازی له فینلاند و سوید ده‌كات\n10:17 - 12/05/2022\nنوێنه‌ری هه‌میشه‌یی روسیا له نه‌ته‌وه یه‌كگرتوه‌كانی ئه‌مڕۆ پێنجشه‌ممه رایگه‌یاند، ئه‌گه‌ر به‌ئه‌ندامبونی هه‌ریه‌كه‌ی له وڵاتانی فینلاند و سوید له ناتۆ په‌سه‌ندكرا، خاكی ئه‌و دو وڵاته ده‌بێت ئامانجی هێزه‌كانی وڵاته‌كه‌ی، چونكه ئه‌و هه‌نگاوه هه‌ڕه‌شه‌یه بۆسه‌ر ئاسایشی مۆسكۆ و سنوره‌كانی.\nبه‌پێی تۆڕی هه‌واڵی Russia today، دمێتری پۆلێنیسكی، نوێنه‌ری هه‌میشه‌یی روسیا له نه‌ته‌وه یه‌كگرتوه‌كانی رایگه‌یاندوه، ئه‌گه‌ر هه‌ریه‌كه له فینلاند و سوید بیر له بون به ئه‌ندام له هاوپه‌یمانی باكوری ئه‌تڵه‌سی "ناتۆ" بكه‌نه‌وه، یه‌كێك له رێگاكان هه‌ڵبژارده‌ی سه‌ربازی یه‌كێك ده‌بێت.\nبون به ئه‌ندابونی ئه‌و دو وڵاته لێدانه له ئاسایش و مه‌ترسیش له‌سه‌ر ئازادییه‌كانی روسیا دروست ده‌كات\nوتیشی، "بون به ئه‌ندابونی ئه‌و دو وڵاته لێدانه له ئاسایش و مه‌ترسیش له‌سه‌ر ئازادییه‌كانی روسیا دروست ده‌كات و وڵاته‌كه‌شمان روبه‌ڕوی هه‌رمه‌ترسییه‌كی ده‌ره‌كی ببێته‌وه بێ دودڵی وه‌ڵامی توندی ده‌بێت".\nئه‌گه‌ر فینلاند و سوید به‌فه‌رمی به ئه‌ندامبونیان له ناتۆ په‌سه‌ندبكرێت، خاكی ئه‌و دو وڵاته بێ دودڵی ده‌بێت ئامانجی هێزه ئاسمانی و زه‌مینییه‌كانی روسیا\nئاماژه‌ی به‌وه‌شكردوه، "ئه‌گه‌ر فینلاند و سوید به‌فه‌رمی به ئه‌ندامبونیان له ناتۆ په‌سه‌ندبكرێت، خاكی ئه‌و دو وڵاته بێ دودڵی ده‌بێت ئامانجی هێزه ئاسمانی و زه‌مینییه‌كانی روسیا، چونكه فراوانكردنی سنوره سه‌ربازییه‌كانی ناتۆیه و نزیكبونه‌وه‌ش له سنوره‌كانمان واتا به ئامانجگرتنی ئه‌و وڵاتانه ده‌بێت كه ناتۆ ده‌یه‌وێت هێزه‌كانی لێوه له وڵاته‌كه‌مان نزیكبكاته‌وه".\nده‌بێت به‌پرسانی فینلاند و سوید به بڕیار و بیركردنه‌وه‌كانیان بچنه‌وه\nدمێتری پۆلێنیسكی باسی له‌وه‌شكردوه، "به‌پرسانی فینلاند و سوید له پێشهاته‌كانی ئه‌و هه‌نگاوه‌یان ئاگاداركراونه‌ته‌وه و ده‌بێت به بڕیار و بیركردنه‌وه‌كانیان بچنه‌وه، گه‌رنا ده‌بێت چاوه‌ڕوانی بژارده‌ی سه‌ربازی بن".\nروسیا سويد یەکێتی ئەوروپا ناتۆ


فێستیڤاڵی شانۆی سه‌ر شه‌قام له رۆژهه‌ڵاتی كوردستان به‌ڕێوه‌ده‌چێت\nهه‌رێمی كوردستانیش به‌شداری ده‌كات\nIdris Ahmad 29/08/2017 - 18:48 بڵاوکراوەتەوە لە شانۆ و دراما\nهونه‌رمه‌ندان و به‌رپرسانی شاری مه‌ریوان له‌گه‌ڵ خه‌ڵكی ئه‌و شاره خه‌ریكی خۆئاماده‌كردنن بۆ فێستیڤاڵی نێوده‌وڵه‌تی شانۆی سه‌ر شه‌قام كه ساڵانه به ده‌یان گرووپ له كوردستان و ئێران و وڵاتانی ئاسیایی و ئه‌ورووپیه‌وه، به‌شداری تێدا ده‌كه‌ن.\nمحه‌مه‌د شه‌فیعی، قایمقامی شاری مه‌ریوان له‌وباره‌یه‌وه، ڕای گه‌یاند: "سه‌رجه‌م ده‌زگاكانی شاری مه‌ریوان له ئاماده‌باشیدان بۆ به‌ڕێوه‌چوونی باشتری ئه‌م فێستیڤاڵه نێوده‌وڵه‌تییه كه بووه به‌ناسنامه‌ی مه‌ریوان و، ساڵانه زیاترین هونه‌رمه‌ندان و ئه‌كته‌ره ناسراوه‌كانی ئێران و كوردستان له ده‌وری خۆی كۆده‌كاته‌وه".\nگوتیشی:" له‌مرۆ به‌دواوه شه‌قامه‌كانی شار ده‌رازێنینه‌وه و داوا له خه‌ڵكی مه‌ریوانیش ده‌كه‌ین هاوكارمان بن".\nساڵانه ژماره‌یه‌ك گرووپی شانۆ له باشووری كوردستانه‌وه له‌و فێستیڤاڵه به‌شداری ده‌كه‌ن و به‌گوێره‌ی زانیارییه‌كان ئه‌مساڵیش لانیكه‌م دوو گرووپ له باشووری كوردستانه‌وه شانۆه‌كانیان له فێستیڤاڵه‌كه پێشكه‌ش ده‌كه‌ن.\nفێستیڤاڵی سه‌ر شه‌قامی مه‌ریوان له كۆتایی هه‌فته‌ی داهاتووه‌وه ده‌ست پێده‌كات و باخچه‌ی مه‌لا بێسارانی و سه‌ر ده‌ریاچه‌ی زرێبار دوو شوێنی سه‌ره‌كی نمایشكردنی شانۆی سه‌ر شه‌قامن له‌و شاره.


سه‌یف ئه‌لخه‌یات: خۆزگه كوردێكی فه‌يلی بوايام...\nراگه‌یاندنه عێراقی جیهانیه‌كانی سه‌رقاڵكردوه كه رۆژی 1/12/2009 له‌كۆنگره‌یه‌كی رۆژنامه‌وانی له‌پاریسی پایته‌ختی فه‌ره‌نسادا رویدا.\nپرسیاره‌كانمان له‌وه‌وه ده‌ستپێده‌كه‌ین كه له‌كاتی سه‌ردانی سه‌رۆك كۆماری عێراق جه‌لال تاڵه‌بانی بۆ فه‌ره‌نسا، به‌شێوه‌یه‌كی ره‌مزی له‌باڵه‌خانه‌ی شاره‌وانی پاریس خۆت له‌سێداره‌دا، مه‌به‌ستت له‌مكاره چی بو؟\nئه‌لخه‌یات: رۆژی 17/11/2009 له‌كاتی سه‌ردانی تاڵه‌بانی بۆ پاریس‌و كۆبونه‌وه‌ی له‌گه‌ڵ ره‌وه‌ندی عێراقی له‌فه‌ره‌نسا، وه‌ك ته‌عبیرێكی ره‌مزی په‌تی له‌سێداره‌م له‌ملی خۆم كرد‌و نوسراوێكم به‌ده‌سته‌وه گرت كه تێیدا هاتبو "ئازادی رۆژنامه‌وانی له‌عێراق"، ئه‌مه‌ش ئاماژه‌یه‌ك بو بۆ ئه‌وه‌ی ئازادی رۆژنامه‌وانی له‌عێراقدا له‌سێداره‌دراوه. مه‌به‌ستی سه‌ره‌كیم له‌مكاره ئه‌وه بو سه‌رۆك كۆمار به‌ئاگابێنمه‌وه له‌وه‌ی ئه‌ركی وه‌زیفی راسته‌قینه‌ی خۆی جێبه‌جێبكات كه بریتیه له‌پاراستنی ده‌ستوری عێراقی. له‌ماده‌ی 67ی ده‌ستوری عێراقدا هاتوه ئه‌ركی سه‌رۆك كۆمار پاراستنی ده‌ستوره، ئه‌مه له‌كاتێكدایه كه به‌رده‌وام به‌نده‌كانی ئه‌و ده‌ستوره، به‌تایبه‌ت ئه‌وه‌ی بریتیه له ئازادی راده‌ربڕین، له‌لایه‌ن حكومه‌تی ناوه‌ندی به‌غداوه پێشێلده‌ركرێت.من ئومێدی گه‌وره‌م به‌تاڵه‌بانی هه‌بو، به‌ڵام به‌داخه‌وه بۆم ده‌ركه‌وتوه كه سه‌ركرده سیاسیه‌كانمان گوێ له‌نوخبه‌ی رۆژنامه‌نوسان‌و رۆشنبیران ناگرن. نوسه‌ر‌و رۆشنبیری ناسراوی كورد مه‌ریوان وریا قانع ده‌ڵێت جیاوازی له‌نێوان سه‌رده‌می سه‌دام‌و ئێستادا ئه‌وه‌یه كه له‌كاتی سه‌دامدا گه‌ر قسه‌ت بكردایه ده‌كوژرای، ئێستا بۆت هه‌یه قسه بكه‌یت، به‌ڵام كه‌س گوێت لێناگرێت. به‌داخه‌وه سه‌ركرده سیاسیه‌كان له‌عێراق رۆژنامه‌نوسان‌و رۆشنبیران به‌دوژمنی خۆیان ده‌زانن.\nبابێینه سه‌ر باسی پێڵاوه‌كه، بۆچی ئه‌و پێڵاوه‌ت گرته مونته‌زه‌ر زه‌یدی؟\nئه‌لخه‌یات: له‌راستیدا ئه‌و پێلاوه روبه‌روی مونته‌زه‌ر زه‌یدی نه‌بوو هێنده‌ی روبه‌روی لایه‌نگرانی دیكتاتۆریه‌ت بوو، مونته‌زه‌ر ته‌نها ئامرازێكه به‌ده‌ست ئه‌و تاقم‌و گروپانه‌وه، له‌سه‌روی هه‌موشیانه‌وه حزبی به‌عس‌و سیسته‌مه زۆرداره‌كانی جیهانی عه‌ره‌بی. من ده‌مه‌وێت ئه‌وه بڵێم كه له‌جیهانی عه‌ره‌بی به‌تایبه‌تی‌و ناوچه‌كه به‌گشتی له‌كۆی زیاتر له 20 وڵات، هه‌ڵبژاردنی دیموكراسی‌و راسته‌قینه ته‌نها له‌عێراق‌و ئیسرائیلدا هه‌یه. پڕۆسه‌ی سیاسی‌و دیموكراسی له‌عێراقدا هه‌ڕه‌شه‌یه بۆ سه‌ر وڵاته عه‌ره‌بیه دیكتاتۆریه‌كان كه ده‌سه‌ڵات له‌باوكه‌وه ده‌گواسترێته‌وه بۆ كوڕ. ئه‌و وڵاتانه باش ده‌زانن كه ئه‌م پڕۆسه‌یه ورده ورده دزه ده‌كاته وڵاته‌كانی ئه‌وانیش، بۆیه مونته‌زه‌ر پێڵاوه‌كه‌یان كرد به‌پاڵه‌وان.\nپێشوه‌خت خۆت بۆ ئه‌و كاره ئاماده‌كردبو؟\nئه‌لخه‌یات: نه‌خێر.. من له‌سه‌ره‌تادا هه‌وڵی قسه‌كردنمدا، به‌ڵام رێكخه‌رانی كۆنگره‌كه رێگه‌ی قسه‌كردنیان پێنه‌دام، چونكه قسه‌كانم به‌دڵی ئه‌وان نه‌بوو، بۆیه زانیم كه ئه‌مانه جگه له‌زمانی پێلاو، زمانی تر نازانن. ئه‌وه‌ی كه كردم ته‌نها دێڕێك بو به‌زمانی ئه‌وان، دێڕێك بو كه ئه‌وان لێی تێده‌گه‌ن. له‌هه‌مان كاتیشدا ویستم به‌مونته‌زه‌ر‌و كۆی جیهانی عه‌ره‌بی بڵێم پێڵاو پاڵه‌وان دروست ناكات، ئه‌وه‌ی به‌پێڵاو بوه پاڵه‌وان هه‌ر به‌پێڵاو روخا.\nپه‌شیمانیت له‌و كاره؟\nئه‌لخه‌یات: ده‌مه‌وێ ئه‌وه رونبكه‌مه‌وه كه به‌هیچ شێوه‌یه‌ك دڵخۆش نیم به‌و كاره‌و خۆم به‌پاڵه‌وان نازانم وه‌ك ئه‌وه‌ی خه‌ڵكانێكی زۆر له‌نوسینه‌كانیاندا ئاماژه‌یان پێداوه، ئه‌وه‌ی كه كردم ته‌نها نامه‌یه‌ك بو بۆ ئه‌وانه‌ی به‌ڕوی پڕۆسه‌ی دیموكراتی عێراق ده‌وستنه‌وه‌و ده‌یانه‌وێت ئه‌م پڕۆسه‌یه بشێوێنن.\nبه‌ر له‌گرتنی پێڵاوه‌كه‌ت، وتت چۆن رۆژی روخانی سه‌دام رۆژی داگیركردنه، مه‌به‌ستت چی بو؟\nئه‌لخه‌یات: رۆژی رۆخانی سه‌دام، هێنده‌ی رۆژی ئازادكردنی عێراقیه‌كانه، هێنده داگیركردن نییه، دواتر قسه‌كردن له‌سه‌ر داگیركردن به‌میزاجی شه‌خسی نییه وه‌ك ئه‌وه‌ی مونته‌زه‌ر زه‌یدی ده‌یكات، به‌ڵكو به‌پێێ یاسای نێوده‌وڵه‌تی‌و بڕیاره‌كانی ئه‌نجومه‌نی ئاسایشه. ئه‌نجومه‌نی ناوبراو له‌ساڵی 2005دا وتی عێراق وڵاتێكی داگیركراو نییه‌و خاوه‌نی سه‌روه‌ری خۆیه‌تی‌و هێزه‌كانی ئه‌مه‌ریكا‌و فره‌نه‌ته‌وه به‌ویستی حكومه‌تی عێراقه له‌و وڵاته‌دا ماونه‌ته‌وه. ئه‌وه‌ی مونته‌زه‌ر‌و هاوشێوه‌كانی ده‌یكه‌ن، جگه له‌قه‌وانه سواوه‌كه‌ی به‌عس، هیچی تر نیه.\nزۆرێك به‌وه تۆمه‌تبارتده‌كه‌ن كه تۆ ئه‌م كاره‌ت ته‌نها بۆ نابانگده‌ركردن كردوه؟\nئه‌لخه‌یات: من پێویستیم به‌ناوبانگ نیه، من به‌شی خۆم له‌ناوه‌ندی رۆژنامه‌وانی‌و سیاسی عێراق ناسراوم‌و خاوه‌نی مێژویه‌كی رۆژنامه‌وانی گه‌وره‌م، ئه‌مه جگه‌ی له‌وه‌ی دوو كتێبم هه‌یه‌و ئێستا سه‌رقاڵی نوسینی كتێبی سێهه‌مم. ئه‌وه‌ی من كردم بۆ ناوبانگ نه‌بو، به‌ڵكو كه‌رامه‌تی رۆژنامه‌نوسی عێراقیم گه‌ڕانده‌وه هه‌ر له‌زاخۆوه تاكو به‌سره كه پێشتر له‌لایه‌ن مونته‌زه‌ره‌وه له‌كه‌داركرا، من كۆتاییم به‌سیاسه‌تی شكاندنی قه‌ڵه‌م‌و به‌رزكردنه‌وه‌ی پێڵا هێنا.\nزۆرێك له‌و نوسینانه‌ی له‌دژی تۆ‌و روداوی پێڵاوگرتنه‌كه‌ت نوسراون ئاماژه به‌وه ده‌ده‌ن كه تۆ كوردی فه‌یلیت؟\nئه‌لخه‌یات: من عه‌ره‌بم‌و خه‌ڵكی باشوری عێراقم‌و به‌تایبه‌تیتر خه‌ڵكی شاری ناسریه‌م‌و سه‌ر به‌عه‌شره‌تی موسه‌ویم كه نه‌وه‌ی پێغه‌مبه‌رین، به‌ڵام گه‌ر به‌عسیه‌كان‌و عه‌ره‌به نه‌ته‌وه‌چی‌و شۆڤینیه‌كان كورد بون به‌تۆمه‌ت بزانن، من به‌شه‌ره‌فی ده‌زانم‌و شانازی ده‌كه‌م كورد بم، گه‌ر مرۆڤ خاوه‌نی توانای هه‌ڵبژاردنی نه‌ته‌وه‌ی هه‌بوایه، شانازیم ده‌كرد خۆم به‌كوردی فه‌یلی بزانم كه خه‌ڵكی ره‌سه‌نی ئه‌م وڵاته‌ن. من پێم وایه عێراق به‌بێ كورد وه‌ك ئه‌وه وایه بێ دیجله‌و فورات بێت.\nمن له‌ساڵی 1997 تاكو 2003 وه‌ئۆپۆزیسیۆن له‌چیاكانی كوردستاندا له‌گه‌ڵ حزبی شیوعی پێشمه‌رگایه‌تیم كردوه وه‌ك شه‌قڵاوه‌و سۆران‌و گه‌رمیان‌و سڵێمانی‌و هه‌ورامان.\nرۆژنامه‌نوسێكی عێراقی عه‌ره‌بی شیعه‌ی له‌دایك بوی 1976ـه. له‌ناوه‌ندی رۆژنامه‌وانی عێراقدا به‌كه‌سێكی عه‌جول‌و فه‌وزه‌وی ناسراوه. ده‌رچوی په‌یمانگای هونه‌ره‌جوانه‌كانی به‌غدا به‌شی شانۆیه. ساڵی 1997 ده‌ستی به‌كاری رۆژنامه‌وانی كردوه. خاوه‌نی دوو كتێبه، یه‌كه‌میان ساڵی 2005 به‌ناوی "كیف حكموا العراق"و دوه‌میان له‌ساڵی 2006 به‌ناوی "العقده والعقیده".\nله‌ساڵی 2008دا له‌ناوه‌ڕاستی به‌غدا روبه‌روی هه‌وڵی تیرۆركردن بووه‌وه، پاشان روی كرده وڵاتی فه‌ره‌نسا‌و ئێستا وه‌ك په‌نابه‌ری سیاسی له‌پاریس نیشته‌جێیه.\nئا: دانا ئه‌سعه، پاریس


دکتۆر شۆرش حەسەن: بەشداری كورد لە هەڵبژاردنەكانی عێراق شكستێكی مێژوویی ترە! – WTARIKURD\nدامەزراندنی دەوڵەتی مەركەزی عێراق بەپێی ئارەزوی پێكهاتەكانی نەبوە، بەڵكو بەگوێرەی خواست و بەرژەوەندی ئیمپریالیزمی بەریتانیا بوە. كورد بەزۆر لكێنراوە پێیەوە بێ ویست و ئیرادەی خۆی بەپێی بریارێكی نێودەوڵەتی لە 1925. بۆیە بەدرێژایی نزیكەی هەشتا ساڵی تەمەنی ئەو وڵاتە بەشی شەروشۆرو نائارامی بووە بەهۆی چارەسەرنەكردنی دیموكراتیانەی دۆزی كورد و كێشەی ترەوە.\nكەواتە دوای روخانی رژێمی بەعس لە 2003 و بەهۆی ئەوەی زۆرینەی ناوچەكانی كوردستان بۆ ماوەی زیاتر لە دوازدە ساڵ وەك هەرێمێكی دیفاكتۆ لەلایەن كورد خۆیەوە ئیدارە دەدرا، ئەوسا بۆ فەرمانرەواكانی عێراقی دوای سەدام كارێكی ئاسان نەبو ئەو واقیعە لە بەرچاونەگرن. بۆیە لە یەكەم دەستوری ئەو هەڵ و مەرجە نوێەدا كە بە قانونی ئیدارەی دەوڵەتی عێراقی ساڵی 2004 ناسراوە بە رەسمی دانرا بەشكلی فدرالیەت بۆ دەولەتی عێراق لە مادەی (4) وبەو دیفاكتۆیەی هەرێم لە مادەی (53) و چارەسەری دەستوریش دانرا بۆ گەراندنەوەی ناوچە دابراوەكانی كوردستان بۆ سەر هەرێم لە مادەی (58)یدا. ئەو دەستورە كاتیە كەبۆ ماوەی ساڵێك كاریپێكرا، چەندین بنەمای تەوافوقی بریار لێدابو وەك مادەكانی(36/أ – ج، 37، 38، 39، 44/ه، 52،59/أ، 61/ج). بەڵام لەگەڵ ئەوەشدا ئەو دەستورە لە دیاریكردن و بریاردان لە بنەماكانی فدرالی بۆ عێراق سەركەوتو نەبو، بۆ نمونە:\nبە هاتنی دەستوری 2005 پرنسیپی تەوافوق كۆتایی پێهات جگە لە ماوەی خولی یەكەمی ئەنجومەنی نوێنەران نەبێ دوای جێبەجێكردنی دەستورەكە بە هۆی بونی ئەنجومەنی سەرۆكایەتی لە بری پۆستی سەركۆمار، لە ئەنجامدا پێگەی كورد بە هۆی ئەو رێكخستنە دەستوریەوە زۆر لاوازو بی كاریگەر بوە لە سەر دەسەڵاتەكانی فدراڵی، بەهۆی:\n• هەڵبژاردنی كانونی یەكەمی 2005 – 275 كورسی بو، 58 كورسی كورد. فرە بازنەیی بو.\n• هەڵبژاردنی ئازاری 2010 – 325 كورسی بو، 57 كورسی بۆ كورد بو. فرە بازنەیی.\n• هەڵبژاردنی 2014 – 328 كورسی بو، 65 كورسی بۆ كورد بو. فرە بازنەیی.


عەفرین: 12 سەربازی توركیا دەكوژرێن‌و تانكێك‌و ئۆتۆمبیلێكی سەربازیش تێكدەشكێنرێن - ئاوێنه\nعەفرین: 12 سەربازی توركیا دەكوژرێن‌و تانكێك‌و ئۆتۆمبیلێكی سەربازیش تێكدەشكێنرێن\nمیدیای نزیك لە یەكینەكانی پاراستنی گەل “هەپەگە” كوژارانی 12 سەرباز‌و تێكشكاندنی تانكێك‌و ئۆتومبێلێكی سەربازی سوپای توركیا رادەگەیەنێت، ئاماژە بەوەش دەكات فرۆكە جەنگیەكانی سوپای توركیا بە بەردەوامی بۆردومانی ناوەندی جندرێس دەكەن.\nئاوێنە: نزیكەی 50 رۆژە ئۆپەراسیۆنی چڵە زەیتون بۆ داگیركردنی كانتۆنی عەفرین درێژەی هەیە، لەو ماوەیەدا سوپای توركیا بەهاوكاری چەندین گروپ‌و تاقمی توندرەوی سوری لەرێگەی زەمینی‌و ئاسمانەوە بەچری بۆردومانی كانتۆنی عەفرین دەكات‌و روانگەی سوریش رایدەگەیەنێت بەهۆی بۆردومانی سوپای توركیاوە چەندین هاوڵاتی مەدەنی بونەتە قوربانی كە لەناویاندا زۆربەیان ژن‌و منداڵن.\nهەروەها میدیای نزیك لە شەرڤانان ئاشكرایدەكەن لەئەنجامی شەروپێكدادانێك لە گوندی “قرمێ، ماراساكێی” سەر بە كانتۆنی عەفرین لە رۆژئاوای كوردستان، 12 سەربازی سوپای توركیا كوژراون‌و تانكێك‌و ئۆتومبێلێكی سەربازی سوپای توركیاش تێكشكێنراون.


کردنه‌وه‌ی بازاڕی سه‌یفی سه‌قز ۱۰۰ هه‌لی کار ده‌ڕه‌خسێنێت - Mehr News Agency\n31 tîrmehê 2016 - 08:27\nNews Code 4562\nبه ڕاپۆرتی ئاژانسی مێهر، موحسن بیگلری له کۆبوونه‌وه‌ی ئه‌ندامانی ئه‌نجومه‌نی سنوورنشینی و هه‌نارده‌کاره‌کانی سه‌قز وتی: بازاڕی سه‌یف ده‌توانیت ڕۆڵێکی گرنگی له ڕه‌خساندنی هه‌لی کار ببێت، به تایبه‌ت ده‌توانێت په‌ره به ناوچه‌ی سه‌رشیوی سه‌قز بدات.\nئه‌و درێژه‌ی دا: له پڕۆژه یاساییه‌کی تایبه‌ت، ڕێکخستنی ۷ ناوچه‌ی ئازادی بازه‌رگانی-پیشه‌یی ورژاوه که یه‌کێکیان ناوچه‌ی بازه‌رگانی تایبه‌تی بانه-مه‌ریوانه.\nئه‌و وتی: تاکوو ئێسته به‌شێکی یاسایی ئه‌م پڕۆژه یاسایه له مه‌جلیسی شۆرای ئیسلامی ئێران واژۆ کراوه و به هیوادارین پله‌کانی دیکه‌شی به سه‌رکه‌وتووی ئه‌نجام ببێت.\nهه‌روه‌ها له‌م دیداره‌دا عه‌لی ئه‌کبه‌ر وه‌رمه‌قانی، قائیم مه‌قامی سه‌قز وتی: ئێمه هه‌وڵ ده‌ده‌ین تاکوو به‌ستێنه‌کان بۆ ڕه‌خساندنی هه‌لی کار خۆش بکه‌ین و بێ گومان به کردنه‌وه‌ی بازاڕی سه‌یف لانی که‌م هه‌زار که‌س ده‌توانن ئیشی تێدا بکه‌ن.\nبازاڕی سیفی سه‌قز به پێی خاڵی ۲۳ی یاسای هاورده کردن و هه‌نارده کردن له ساڵی ۱۳۷۳ی هه‌تاوی دروست بووه و له ساڵی ۱۳۷۵ کاره ژێرخانییه‌کانی بۆ کراوه و ئێسته‌ش بڕیار وایه زیاتر په‌ره‌ی پێبدرێت.\nبازاڕی سه‌یفی سه‌قز له ۷۵ کیلۆمه‌تری شاری سه‌قزه و له سه‌ر ڕێگه‌ی سه‌قز- مریواندا دروست کراوه و نزیکه له گوندی به‌ستام که هاوسنووره له‌گه‌ڵ هه‌رێمی کوردستان. به‌داخه‌وه ئه‌م بازاڕه له زستانی ساڵی ۱۳۹۱ی هه‌تاویه‌وه داخراوه.


ڕاپۆرتی یونامی سەبارەت بەو پێشێلکاریانەی لە خورماتوو ئەنجامدراون – دەستەی گشتی ناوچە کوردستانیەکانی دەرەوی ئیدارەی هەرێم\nسەرەکی / هەواڵ / ڕاپۆرتی یونامی سەبارەت بەو پێشێلکاریانەی لە خورماتوو ئەنجامدراون\nكانونی یه‌كه‌م 27, 2017\tهەواڵ سەرەنج بنوسە 87 Views\nنەتەوە یەكرگرتووەكان راپۆرتێكی لەسەر پێشێلكارییەكانی حەشدی شەعبی لە توزخورماتوو بڵاوكردەوە و تێیدا هاتووه: به هۆی هێرشه‌كانی حه‌شدی شه‌عبی 1440 خانه‌واده ئاواره‌بوون و خه‌ڵكی ئاواره‌بووش به هۆی ترسیان له حه‌شدی شه‌عبی ناتوانن بگه‌ڕێنه‌وه سه‌ر ماڵ و حاڵیان.\nهه‌ر له راپۆرته‌كه‌ی نه‌ته‌وه‌یه‌كگرتووه‌كاندا هاتووه: لە 16 و 17 ی ئۆكتۆبەر به ده‌یان ماڵ و شوێنی بازرگانی كورد سووتان و ته‌قێندراونه‌ته‌وه.\nوه‌ك ئاماژه‌ش پێكراوه، بە پشتبەستن بە داواكاری لەسەر سەرپێچیەكان لێكۆڵینەوەكانیان ئەنجامداوە, ده‌ركه‌وتووه كه بەھۆی ئەو بارودۆخە خەڵكێكی زۆری كوردی دوزخورماتوو ئاوارەبوون و لە پارێزگەكانی كەركوك و سلێمانی و ھەولێر دەژین. هه‌وره‌ها باسی ئەوەش كراوە، زۆربەی وێرانكارییەكان دوای چۆڵكردنی شارەكە بووە.. بە تایبەت وەك لەسەر زاری خەڵكی ئاوارە گێردراوەتەوە, ئەوانەی سەر بە پارتە كوردیەكان بوونە ھەرەشە و مەترسی زیاتریان لەسەر بووە.\nلە راپۆرتەكەی یونامیدا هاتووه، بە پشتبەستن بە دامەزراوەی كۆچی نودەوڵەتی ئاشكرا كراوە، كە 1440 خێزانی كورد ئاوارە بوونه و، تەنھا 444 خێزان گەراونەتەوە و ئەوانەشی نەگەراونەتەوە بە نەتەوەیەكگرتووەكانیان راگایەندووە, هیچ گرێنتییه‌ك نییه كه ژیانیان پارێزراو ده‌بێت و دەترسن بكرێنە ئامانج و تا كێشەكان چارەسەر نەكرێن ناگەرێنەوە. یەكێكی دیكە لە ئاوارەكان كە قسەی وەرگیراوە، ترسی لە چەكداران دووپات كردۆتەوە كە لە گەرەكە كوردنشینەكان جموجۆڵیان ھەیە.\nجه‌ختیش كراوه‌ته‌وه، بەر لە لێكۆڵینەوەكان یونامی وێنەی سەتەلایتیان بەدەست گەیشتووە و ئاشكرا بووه، گەرەكەكانی جمھوری و جەمیەی كوردنشین زیانیان پێگەیشتووە و 29 ماڵ لە جمھوری و 11 ماڵ لە جەمیلە وێرانكاراون. ئەمە لە تەك سوتانی زیاتر لە 10 دوكان و 30 ماڵی دیكە و 5 ماڵیش بە تەواوی خاپور كراوون. ھەروەھا بارەگای پارتەكانیش كراونەتە ئامانج.\nلە ریپۆرتەكە ئەوەش ھاتووە كە تیمەكە نەیانتوانیوە لەو ماڵانە لێكۆڵینەوە بكات, كە باس لە دزین و تاڵانیكردنیان كراوە، مەگەر دەرگاكەیان كراوە نەبووبێت یان بەھۆی رۆخان و ئاستەنگ و بەربەستە فیزیاییەكان تیمەكە نەیتوانیوە بچێتە ژوورەوە و دڵنیا بێت، بەڵِام ئاماژە بۆ ئەوە كراوە، كە ژمارەیەك خانوو و ماڵ روبەرووی ئەو دیاردەیە بوونەتەوە.\nھەروەھا ئەوەش ھاتووە كە جیاكاری بە ئامانجی پاراستنی سەروماڵی توركمانە شیعەكان كراوە، بە ئاماژە و سیمبۆل و رەنگەكانی ئەوان رەنگكراون, بۆ ئەوەی وەك باس دەكرێت لە رووخان بپارێزێرن، هه‌ر بۆیه‌ش به‌شێك له ئاواره كورده‌كانیش داوایان لە ھەندێ لە ناسیاوەكانیان كردووە، ھەمان كار بۆ ماڵه‌كانی ئەوانیش بكەن, بۆئه‌وه‌ی له‌رووخاندن به‌دوور بن.\nلە كۆتایی راپۆرتەكەی یونامیدا ھاتووە، ئەوان لە دەسپێكەوە نیگەرانیان ھەبووە و لەبارەی بارودۆخی خەڵەكەكەی ھۆشداریان داوەتە لایەنەكان. ئاماژە بۆ ئەوەش كراوە، نێردەی نەتەوە یەكگرتووكان یان كوبیچ، خۆی لەو بارەیەوە ھەوڵي داوە و داوای لە دەسەڵِتدارانی عێراق كردووە, ئاگاداری بارودۆخەكە بن و رۆڵی ئەرێنیان ھەبێت لە گەرانەوەی ئاوارەكان و بیانپارێزن و داوای كردووە, كۆمەڵگەى كوردی و توركمانی ئەو شارە لە روبەروبونەوە بەدوور بگرن و گیانی ھاوڵاتیانیش بپارێزن.\nبۆ دوواوە نەتەوە یەکگرتووەکان لە داخستنی رێگا و خاڵی پشکنینی ناوچە جێناکۆکەکان نیگەرانە\nداهاتوو مەترسی بۆ سەر گوندەکانی سەر بە شارۆچکەی دوبز دروست دەبێت


״گەشبینین بە چارەسەركردنی كێشەكان״ – Knwe.org\nسەرەکی » هەواڵ » ״گەشبینین بە چارەسەركردنی كێشەكان״\nوەفدێكی پارتی سەردانی جێگری سەرۆكی حكومەتیان كرد\n״گەشبینین بە چارەسەركردنی كێشەكان״\nقوباد تاڵەبانی جێگری سەرۆك وەزیرانی هەرێمی كوردستان و وەفدێكی باڵای پارتی دیموكراتی كوردستان، گەشبینی خۆیان پیشاندا بە دەستپێكردنەوەی دانوستانەكانی هەولێر و بەغدا بۆ چارەسەركردنی كێشە هەڵپەسێردراوەكان.\nسەمیر هەورامی وتەبێژی رەسمی جێگری سەرۆك وەزیران، رایگەیاند؛ رۆژی 25/7 لەهەولێر، وەفدێكی باڵای پارتی دیموكراتی كوردستان بەسەرۆكایەتیی فازڵ میرانی سكرتێری مەكتەبی سیاسیی پارتی، بەمەبەستی پیرۆزباییكردن و دەربڕینی پاڵپشتی، سەردانی قوباد تاڵەبانی جێگری سەرۆك وەزیرانیان كرد و پاڵپشتی تەواوی خۆیان بۆ كابینەی نوێ دەربڕی و باسیان لەوەكرد چاوەڕوانییەكانی خەڵك لەم كابینەیە زۆرە لەجێبەجێكردنی بەرنامەی كاری حكومەت بە ئاڕاستەی خزمەتكردنی كۆمەڵانی خەڵكی كوردستان.\nسەمیر هەورامی، ئاماژەی بەوەشدا كە لەدانیشتنەكەدا هەردوولا گەشبینی خۆیان پیشاندا بەدەستپێكردنەوەی گفتوگۆكانی بەغداو هەولێر بۆ دۆزینەوەی چارەسەری بنەڕەتی كێشە هەڵپەسێردراوەكان. لای خۆیشییەوە قوباد تاڵەبانی، وێڕای سوپاسكردنی وەفدی میوان و نرخاندنی سەردان و پاڵپشتییەكەیان ئەوەی بۆ روونكردنەوە هەموو هەوڵ‌و گرنگیدانێكیان بۆ خزمەتكردنی خەڵك و جێبەجێكردنی كارنامەی كابینەی نوێ دەبێت، كە ژمارەیەك رێوشوێن‌و چاكسازیی لەخۆدەگرێت‌و لەمبارەیەوە گەشبینیی خۆی پیشاندا.


عه‌بوودى: هاوپه‌یمانى عێراقیون دژى حكومه‌ت نییه\nالأربعاء 01 تموز 2020 - 09:36\nعه‌لى عه‌بوودى په‌رله‌مانتارى فراكسیۆنى حیكمه‌ى نیشتیمانى،ئه‌مڕۆ چوارشه‌ممه،دووپاتیكرده‌وه،ئامانجى هاوپه‌یمانى عێراقیون به‌جێ گه‌یاندنى سه‌قامگیرى سیاسییه،ئاماژه‌یشى دا هاوپه‌یمانێتییه‌كه دژى حكومه‌ت نییه به‌ڵكو پاڵپشتى حكومه‌ت ده‌كات بۆ سه‌پاندنى شكۆى وڵات.\nعه‌بوودى به‌ئاژانسى هه‌واڵى عێراقى(اه‌ع)ڕاگه‌یاند"هاوپه‌یمانێتییه‌كه پشتیوانى وڵات ده‌كات كاتێك هێزه سیاسییه‌كان تووشى دابڕان وناكۆكى ده‌بن كه‌ده‌بێته هۆكارى سستبوونه‌وه‌ى ئه‌ركه‌كان له‌ژیانى گشتیدا بۆیه لێره‌دا ڕۆڵى وه‌ك میانڕه‌و ده‌رده‌كه‌وێت له‌میان هاوبه‌شى له‌گه‌ڵ هێزه كاریگه‌ره‌كان ونزیككردنه‌وه‌ى دیدوبۆچوونه‌كان بۆ ده‌ربازبوون له‌قه‌یرانه‌كان وبه‌جێ گه‌یاندنى سه‌قامگیرى".\nوتیشى"گرنگترین ئه‌و ئامانجانه‌ى هاوپه‌یمانێتییه‌كه هه‌وڵى بۆ ده‌دات سه‌پاندنى سه‌روه‌رى یاسا وگه‌ڕاندنه‌وه‌ى شكۆى وڵات وڕێزگرتنه له‌هێزه ئه‌منییه‌كان به‌سه‌رجه‌م پێكهاته‌كانى وحه‌شدى شه‌عبى وپێشمه‌رگه".\nئاماژه‌یشى دا"هه‌ندێك كه‌سایه‌تى سه‌ربه‌خۆ هه‌ن له‌فراكسیۆنه بچووكه‌كان ناتوانن به‌بێ هاوپه‌یمانێتى له‌گه‌ڵ هێزه كاریگه‌ره‌كانى نێو ئه‌نجومه‌نى نوێنه‌ران خواسته‌كانى خۆیان به‌دى بهێنن تاوه‌كو بتواتنن یاسا گرنگه‌كان تێپه‌ڕێنن".\nئه‌وه‌یشى خسته‌ڕوو"ئه‌م هاوپه‌یمانێتییه چالاكى ده‌بێت له‌میان دانوستانه‌كان له‌گه‌ڵ هێزه‌كانى دیكه به‌وه گرنگه بچنه نێو ریزى ئه‌م هاوپه‌یمانێتییه به‌تایبه‌ت هه‌ندێ له‌هێزه كاریگه‌ره‌كان ونیشتمانپه‌روه‌ره‌كان له‌پێناو گه‌یشتن به‌پرۆسه‌یه‌كى به‌رهه‌م هاتوو وبنیاتنانى دروست له‌قۆناغى داهاتوودا".\nشایه‌نى باسه عه‌مار حه‌كیم سه‌رۆكى ڕه‌وتى حیكمه‌ى نیشتیمانى،دوێنى سێشه‌ممه،هاوپه‌یمانییه‌كى نوێ به‌ناوى "عێراقیون"ڕاگه‌یاند كۆمه‌ڵێك په‌رله‌مانتار له‌خۆده‌گرێت،هه‌روه‌ها دووپاتیشیكرده‌وه كه‌ئه‌م هاوپه‌یمانێتییه كار ده‌كات بۆ كاراكردنى به‌رنامه‌یه‌كى میانڕه‌و له‌پێناو پشتیوانیكردنى سه‌قامگیرى سیاسى.\n1.پارتى:سه‌ردانه‌كه‌ى كازمى بۆ واشنتۆن هێمایه‌كه بۆ باشبوونه‌وه‌ى په‌یوه‌ندییه‌كانى نێوان هه‌ردوو وڵات\n2.سه‌رۆك كۆمار ووه‌زیرى ده‌ره‌وه جه‌ختیانكرده‌وه له‌سه‌ر پێویستى پته‌وكردنى پێگه‌ى عێراق له‌گۆڕه‌پانه نێوده‌وڵه‌تییه‌كان\n3.ئاسایشى نوێنه‌رایه‌تى: سه‌رۆك وه‌زیران له‌سه‌ردانه‌كه‌ى بۆ واشنتۆن چه‌ند ته‌وه‌رێكى گرنگ تاوتوێ ده‌كات\n4.پارێزگارى نه‌جه‌ف: گۆڕه‌پانى خۆپیشاندانه‌كان جێى بایه‌خ وچاودێرى حكومه‌تى جۆجێیه


4/6/2020 10:05 AM\nڕۆمانێک لە سەر باسی کردەوەی بەختەوەر خوازانەی ئایدیایێک کە تەنیا خۆی بە مەشرووع ئەزانێت و مافی ژیان بۆ خۆی ڕەوا ئەبینێت، کوشت و بڕ بۆ بەختەوەرانە ژیان لە دونیایێکیترا.\nڕۆمان لە زمانی کەسێک بە ناوی "خۆی" کە شاهیدی عەینی ڕووداوەکانە و کە پێدەچێ "خۆی" هەمان "خۆم" بێت کە ئەیەوێ بێ لایەن شیکاری ئەو ڕووداوانە بکات ئەگێڕدرێتۆ.\nسێ هاوڕێ لە سێ ناوچەی جیاوازۆ هەوڵ ئەدەن بچنە قووڵایی دین و دینداری و لەسەری لێکۆڵینەوە بکەن، لاواز بوونی بیر کردنەوە و بێ بەند و باری یەکێک لەو سێ هاوڕێ ئەبێتە هۆی دەرکردنی لە لایەن دوو هاوڕێکەیتریۆ، ئەو دەرکردنە هاوکات ئەبێت لەگەڵ بینینی دۆستێکی دێرینی خۆی کە ئایدیۆلۆژیستێک تۆخە و تێکڵاوی باوەڕی "پان دینداری" ئەبێت و لە چەن ڕۆژا ئەبێتە ئیفراتیێک کە سەری یەکێک لە هاوڕێ دێرینەکانی خۆی ئەبڕێت و خۆی بە بەختەوەریش ئەزانێت.\nئەوەی بۆ من نامۆیە ڕێکەوتگەلێکە کە لام وا نییە بە هەڵکەوت بن، یەکێک لەوانە تەمەنی میرجندۆکەیێکە کە 605 ساڵیەتی کە ئەوە ژمارە تەمەنی ئیمپراتووری عوسمانیش بووە، چەن ڕێکەوتێکی‌تریش هەیە کە لام وایە ئەوانەیش ساڵی ڕووداوگەلێکن کە لە وڵاتی تورکیادان، کە هەر هەماڵ وڵاتی فێرگەی ئیفراتگەرایی ڕۆمانەکەیە.\nلە ڕوانگەی "خۆی"ـەوە ئەو ئایدیا ژن بە چاوی کارەکەر و خزمەتکار ئەزانێت کە بۆ ماندوودەرکەری پیاو هاتوە و پیاویش بە پێی هێزێکە هەیەتی جوانترین و بەردڵترین‌یان هەڵئەبژێرێت، سرنجڕاکێشترین جێگای ئەویایە کە پیاوێک کە خۆی بە باوکی ئەو ئایدیا و نوێنەری دەستی باڵا ئەزانێت بە پێی تێر بوون لە ژنێک لە چەن مانگدا و هاتنی ژنێکیتر بۆ فێرگە کەیان، دەس لەو ژنی پێشو کە ژنێکی ناسراوی ئەکتێر و گۆرانیبێژە بە ناوی "جی لۆ"ـیە کە پێش ئەوەی نووسەر بیناسێنێ خوێنەر هەست ئەکا کێیە، هەڵئەگرێت و ئیزن نادات ژێردەسەکانیشی تامی بکەن بە پێی یاسا، و خۆی ژنە تازە ڕفێندراوەکە مارە ئەکات کە ئەویش ژنی سەرۆک کۆمارێکی ناسیاوی سەردەمە.\nلە کۆتاییدا عەشق لە ڕوانگەی ئەو بیرەوە بە خۆکوژی کۆتایی پێ دێت تا وەکوو جیهانێکیتر ببێت و عاشق و مەعشووق یەک بگرنەوە تیا.\nجیا لە ناوەڕۆکی ڕۆمانەکە ئەوەی چاوەڕێی خوێنەرە، نەسرێکی ڕەوان و ئەدەبیاتێکی دەوڵەتمەند و ڕەسەنە، کە زۆر بە کەمی قەرزی لە ئەدەبیاتی بیانی گرتووە.\nلەبڵاوکراوەکانی ناوەندی گوتار


فەرەنسا دەڵێت دوواین ڕاگەیاندنی ئێران ڕێککەوتنی ناوکی زیاتر دەشێوێنێت\nفەرەنسا داوا لە ئێران دەکات لە دوواین بڕیاری خۆی بۆ کەمکردنەوەی وابەستەیی بە ڕێککەوتنە ناوکییەکەی ساڵی 2015 پاشگەزبێتەوە و پاریس دەڵێت لە ئێستادا چاوەڕانی ڕاپۆرتی ڕێکخراوی چاودێری ناوکی نەتەوە یەکگرتووەکان دەکات لەسەر ئەو بابەتە.\nگوتەبێژی وەزارەتی دەرەوەی فەرەنسا ئەنێس ڤان دێر مول لە پاریس بە پەیامنێرانی گوت " ڕاگەیاندنەکەی ئێران لە ڕۆژی 5 ی مانگی 11 بۆ زیادکردنی توانایی پیتاندنی دژی ڕێککەوتنەکەی ڤێنایە کە بەشێوەیەکی توند ئەو جۆرە چالاکیانە قەدەغە دەکات. ئێمە لەگەڵ هاوبەشەکانمان چاوەڕوانی ڕاپۆرتی داهاتووی IAEA ( ئاژانسی وزەی ئەتۆمی نێونەتەوەیی) دەکەین لەسەر ڕاگەیاندنەکەو کردارەکانی ئێران."\nئەو خانمە گوتەبێژە گوتیشی فەرەنسا وابەستەی ڕێککەوتنەکەیەو و داوا لە ئێرانیش دەکات بە تەواوەتی پابەندبێت و هاوکاری تەواو بکات لەگەڵ هەردوو ڕێکخراوی IAEAو JCPOA.\nیەكێتی ئەوروپاشنیگەرانی لەمەڕ ڕاگەیاندنەکەی ئێران بۆ دەستپێکردنەوەی پیتاندنی یۆرانیۆم لە دەزگایەکی ناوکی ژێرزەمینی دەربڕی، ئەمەش هەنگاوێکی ترە لە کەمکردنەویە پابەندبوونەکانی ئێران بە ڕێککەوتنەکەی ساڵی 2015. گوتەبێژی ڕێکخراوی JCPOA ماها کۆسیانچیچ ڕایگەیاند " ئێمە نیگەرانی ئەم ڕاگەیاندنەی سەۆرک ڕۆحانین کە پابەندبوونەکانی لە JCPOA کەم دەکاتەوە".\nڕۆژی سێشەممە سەرۆکی ئێران حەسەن ڕۆحانی ڕایگەیاند ئێران دەستدەکاتەوە بە پیتاندنی یۆرانیۆم لە دەزگایەکی ناوکی ژێرزەمین لە باشوری تاران و ئەمەش دوواین هەنگاوە لە کەمبوونەوەی پابەندبوونی ئێران بە ڕێککەوتنەکەی ساڵی 2015 کە لەگەڵ وڵاتانی زلهێزی جیهاندا مۆری کرد.\nبەڵام واشنتن لە مانگی پێنجی ساڵی ڕابوردوو لەو ڕێککەوتنە کشایەوەو دەستیکردەوە بە دانانی سزاکان لەسەر ئێران و ئێرانیش لە مانگی 5 ی ئەمساڵەوە دەستیکردەوە بە سەرپێچی کردن لەو ڕێککەوتنە.\nڕۆحانی ڕایگەیاند پڕکردنی 1،044 سەنتەرفیوج لە گازی یۆرانیۆم بڕیارە لە ڕۆژی چوارشەممەوە دەستپێبکاتەوە.\nڕۆحانی لە وتارە تەلەفیزیۆنییەکەی ڕۆژی سێشەممەیدا گوتیشیهەمو ئەو هەنگاوانەی کە ئێران هەتا ئێستا ناونێتی دەشێ بگێڕدرێتەوە ئەگەر لایەنەکانی تری ڕێککەوتنە ناوکییەکە بەڵێنەکانی خۆیان بۆ لابردن سزای ئابوری لەسەر ئێران بەجێ بگەیەنن.\nئەم بڕیارەی ئێرانیش ڕۆژێک پاش ئەوە دێت کە وەزارەتی خەزێنەی ئەمەریکا ڕۆژی دووشەممە ڕایگەیاند واشنتن سزای سەپاندووە بەسەر نۆ کەسدا کە پەیوەندییان هەیە بە ڕابەری باڵای ئێران ئایەتوڵڵا عەلی خامنەئیەوە، لەوانەش بەڕێوبەری ئۆفیسەکەی و یەکێک لە کوڕەکانی و سەرۆکی دەسەڵاتی دادوەری.\nوەزارەتەکە لە بەیاننامەیەکدا گوتیشی ئەمەریکا سزاشی سەپاندووە بەسەر لیژنەی گشتی ئەرکانی هێزە چەکدارەکانی ئێراندا، ئەمەش لە یادی چل ساڵەی داگیرکردنی باڵیۆزخانەی ئەمەریکا لە تاران و دەستگیرکردنی زیاتر لە 50 ئەمەریکی لە باڵیۆزخانەکەدا.


ئه‌نفالستان – گوندی قەشقە قەتماغەی برینەكانی گەرمیانە .\nدیداری سەرنوسەری ماڵپەری ئەنفالستان\nهونەرمەند بورهان قەرەداغی یادەوەرییەکانی زیندان دەگێڕێتەوە\nگوندی قەشقە قەتماغەی برینەكانی گەرمیانە .\nMay 06, 2017 Omer ئه‌رشیف, ئه‌نفال لێدوان نووسین ناچالاککراوە لە گوندی قەشقە قەتماغەی برینەكانی گەرمیانە .\nئا : حەسەن مەلا\nگوندی قە شقە یەكێك لە گوندە رەنگین و سەركەشانی ناحیە ی قادركە رەم ، لە دامێنی چیا ی سە ڵبا توو،گوندی قەشقە گەورترین هۆزی شیخانی گەرمیانە،لە ڕووی ئیداریەوە سەربە ناحیەی قادركە رەم بەدووری (7)كیلۆ مەتر سەر بەپاریزگای سلێمانی .\nقەشقە بەدرێژایی مێژووی دەروست بوون و ئاوەدانی هەمیشە لە بەردەم هەرەشە و هیرشی داگیركاران بووە،لەوانە لەسالُی ( 1963 ز) وە زۆربەی زۆری گوندەكانی كوردستان سوتێنرانەوە و مال و سامانی گوندنیشنەكانیش بەتالان براوە، گوندی قەشقە چەندین جاری تر ڕووبەڕووی سوتان و جینۆسایدی گەورە بووتەوە، لە پەلاماری ئەنفالی سیدا لەساڵی 7_ 12ی 4ی (1988ز)كە هەموو گەرمیانی گرتەوە گوندی قەشقە بە توندترین شیوە كەوتە بەر شالاوەكانی ئەنفال و ڕووبەڕووی سوتان و جینۆساید و كاولكرای و بیسەر شوین بوون ، زیاتر لە ( 100) كەس ئەنفال بوون و دانیشوانەكەش بۆ ماوەی زیاتر لە (25) ساڵ راگویزران .\nبە پیی ئەمارەكان گوندی قەشقە خاوەن زیاتر لە ( 33) شەهید كە (27) كەسیان شەهیدی سەنگەرن و سەركردی تیدایە. لەو ئەنفالكراونش لە هەردوو رەگەزن و تەمەنیان لە نیوان (14 – 40 ) سال دەبیت،بێگومان ئەوش وێنەیەكی روونی کۆمەڵكوژی گەنجە و دانیشتوانی گوندی قەشقەیە لە سەدی بیستەی ڕابردوو برۆكی گرتەوە.\nناویئەنفالكراوانی گوندی قەشقە\n1 _ ناهیدە نوری خەلیفە\n2 _حسێن ئەحمد عەلی\n3 _ ساڵەح ئەحمد عەلی\n4_ تەها ئەحمد عەلی\n5 _یاسین ئەحمد عەلی\n6 _اسماعیل ئەحمد عەلی\n7 _عبداڵلە جەعفەر ئەحمد\n8 _خیر اللە جەعفەر ئەحمد\n9_ مستەفا جەعفەر ئەحمد\n10 _فازڵ جەعفەر ئەحمد\n11_ عبداللە ئەمین ڕەشید\n12 _حسێن ئەمین ڕەشید\n13 _ساڵح ئەمین ڕەشید\n14_ لوقمان ئەمین ڕەشید\n15 _ ڕەحمان محمد عبدالرحمان\n16 _ خالید محمد عبدالرحمان\n17 _ شێزاد محمد عبدالرحمان\n18 _نجم الدین ئەحمد ساڵەح\n19 _ابراهیم ئەحمد ساڵەح\n20 _رەِشید ئەحمد ساڵەح\n21 _جەمال عبدالقادر ئەحمەد\n22 _جەلال عبدالقادر ئەحمەد\n23 _فەلاح عبدالقادر ئەمحد\n24 _مستەفا عبد اللە كە ڕە\n25 _نوریعبد اللە كە ڕە\n26 _فاتیح عبد اللە كە ڕە\n27 _غازی عبد اللە كە ڕە\n28 _سەعدی عزیز كە ڕە\n92 _نوری حەمە سەعید ساڵەح\n30 _جیهاد محمد ساڵەح\n31 _موعتە سەم محمد ساڵەح\n32 _عەلی ڕەزا ئەمین\n33 _ عبداللە ڕە زا ئەمین\n34 _فە رهاد ئە حمد عوسمان\n35 _عە باس ئەحمد عوسمان\n36 _جهاد عوسمان كریم\n37 _محمد عوسمان كریم\n38 _بورهان اسماعیل ئەحمد\n39_ ابراهیم اسماعیل ئەحمد\n40 _تاهیر عەلی اسماعیل\n41 _سەلام عەلی اسماعیل\n42 _حسێن حەمید محمد\n43 _حەسەن حمید محمد\n44_ شەهاب محمد ئەحمد\n45 _نە واب محمد ئەحمد\n46 _جەوهەر محمد ئەحمد\n47_سەڵاح محمد ئەحمد\n48 _یاسین نوری سەڵاح\n49 _كامیل نوری سەڵاح\n50 _ نیهادعبدالقادر محمد\n51 _عبد اللە عبدالقاد محمد\n52 _سەردارعەلی محمود\n53 _حسێن عبدالقادر كریم\n54 _سابیر محمد ئەمین\n55 _ڕەمەزان مەحمود عەلی\n56 مەجید قادر عەلی\n57 _عاسی عەلی قادر\n58 _خەڵەف ئیمام ئەحمد\n59_ یاسین حسێن چاوە\n60 _عادل ئەحمد محمود\n61 _سەردار عبداقادر كریم\n62 _محمد حەسەن نوری\n63_ ئازاد عەلی محمد\n64 _وە ها ب قادر عەلی\n65 _ڕەحمان محمد ساڵەح\n66 _عبدالخالق مستەفا ساڵەح\n67 _یاسین شریف اسماعیل\n68 _عەدالت محمد قادر\n69 _تەها عزیز محمد\n70_عزیز ئەمین محمد\n71_لە تیف ئەمین كەریم\n72 _سەڵاح نوری اسماعیل\n73 _عزیز ستار اسماعیل\n74 _ئازاد عبداللە ئەحمد\n75 _فەرهاد ئەنۆر نوری\n76 _جەوهەر جەبار محمد\n77 _لەتیف سەڵەح محمد\n78 _ كەمال مستەفا كریم\n79 _تەها مستەفا محمد\n80 _محمد ڕە زا اسماعیل\n81 _مەحمود محمد دەرویش\n82 _عەلی ڕەزا مەحمود\n83 _ ڕەحمان ئەحمەد مەحمود\n84 _ئەبوبكر ئەمین ڕەحمان\n85_ فەڵاح ئەحمد ئەمین\n86 _جەبار مستەفا ئەحمەد\n87 _سەمەد حەسەن نوری\n88 _شیخە شەریف كریم\n89 _یەحیا عبدالقادر ئەمین\n90_ بورهان عبدالقادر خەلیفە\n91 _ئازاد حەیدەر اسماعیل\n92 _كەرەم ئەحمەد محمد\n93 _سەلام محمد عبدالقادر\n94_ موعتە سەم مستەفا ئەمین\n95 _عبداللە حسێن مەحمود\n96 _محمد شریف حسێن\n97 _حسێن خدر اسماعیل\n98 _نەوزاد حسێن عەلی\n99 _حسێن عەلی ئه‌حمد\n100_ عبدالكریم رەزا ئەمین\nApr 14, 2018 لێدوان نووسین ناچالاککراوە لە کەیسی ئەنفال، بە یاسایی نێودەوڵەتیکردنی … ئاوارە حسێن\nApr 14, 2018 لێدوان نووسین ناچالاککراوە لە ئەنفال وەک دۆسێیەکی یاسایی پارێزەر: لوقمان مصطفی صالح\nله یادی ٣٠ ساڵه‌یدا ئه‌نفال، ئه‌و حیكایه‌تەی تائێستاش...\nApr 13, 2018 لێدوان نووسین ناچالاککراوە لە له یادی ٣٠ ساڵه‌یدا ئه‌نفال، ئه‌و حیكایه‌تەی تائێستاش هه‌ر بۆ خۆمانی ده‌گێڕینه‌وه  . . محه‌مه‌د حه‌مه ساڵح تۆفیق\nموستەشارێكی سپی عومەرمەرمحەمەد\nApr 13, 2018 لێدوان نووسین ناچالاککراوە لە موستەشارێكی سپی عومەرمەرمحەمەد\nلە بۆسنەوهەرسک چیم دیت .. .. شۆرش ئەمین\nApr 07, 2018 لێدوان نووسین ناچالاککراوە لە لە بۆسنەوهەرسک چیم دیت .. .. شۆرش ئەمین\nکۆمەڵکوژی توتسیەکان و کورد …………….. تاهیر رەحیم\nApr 07, 2018 لێدوان نووسین ناچالاککراوە لە کۆمەڵکوژی توتسیەکان و کورد …………….. تاهیر رەحیم\nApr 14, 2018 لێدوان نووسین ناچالاککراوە لە دیداری سەرنوسەری ماڵپەری ئەنفالستان\nApr 14, 2018 لێدوان نووسین ناچالاککراوە لە هونەرمەند بورهان قەرەداغی یادەوەرییەکانی زیندان دەگێڕێتەوە


18:08 چوار شه‌ممه 21 ئاب 2019\nلەیلا گوڤەن داوا لەسەرۆکی هەرێمی کوردستان دەکات پاڵپشتیان بکەن لە دۆسییەی لابردنی سەرۆک شارەوانییەکانیان.\nئەمرۆ چوارشەممە 21ی ئابی 2019 لەیلا گوڤەن، هاوسەرۆکی کۆنگرەی جڤاکی دیموکراتی “کەجەدە”، بەنیازبوو بۆ بەشداریکردن لە خۆپیشاندان دژی لابردنی سەرۆک شاروانییەکانی سەر بە هەدەپە بچێتە بەردەم شارەوانی گەورەی ئامەد، بەڵام لەلایەن پۆلیسی تورکیا ڕێگری لێکرا.\nدواتر لەیلا گوڤەن لە کۆنگرەیەکی ڕۆژنامەوانیدا ڕایگەیاند: “داوا لە کوردان و گەلانی تورکیا دەکەم هەموو رۆژێک چالاکی و بەرخۆدان بکەن”.\nگوڤەن، ئاماژەی بەوەشکردووە: “گەلی کورد هەتا ئەمڕۆ هەموو مافەکانی بە بەرخۆدان بەدەستهێناوە و لەدژی سیاسەتی چەپەڵ دەبێت ڕێککەوتن و یەکبوونی نێوان کورد لە هەر شوێنێک بێت پێشبخرێت، چونکە ئێمە لە ئێستادا پێسویستمان بە یەکبوون و یەکڕیزی هەیە”.\n“سەرۆک شارەوانییەکانی ئێمە لەلایەن خەڵکەوە هەڵبژێردراون، سەپاندنی قەیومەکان لەلایەن تورکیاوە گورزێکە لە ئیرادەی کوردان، بۆیە لە دژی ئەو هەنگاوە ئێمە داوا دەکەین، هەموو ڕۆژێک کوردان چالاکی و بەرخۆدان بکەن”، لەیلا گوڤەن واى وت.\nهاوکات پەیامێکی تایبەتی ئاڕاستەی نێچیرڤان بارزانی، سەرۆکی هەرێمی کوردستان کرد وداواى کرد هەڵوێستیان هەبێت دەربارەی لابردنی سەرۆک شارەوانییەکانیان و وتیشی: “داوا لە سەرۆکی هەرێمی کوردستان دەکەین بێت و ئیرادەمان یەکبخەین”.\nئه‌مەش دوای ئەوە دێت کە ڕۆژی دووشەممە 19ی ئابی 2019، هێزە ئەمنییەکانی تورکیا باڵەخانەی شارەوانییەکانی ئامەد، وان و مێردینیان گه‌مارۆدا، عەدنان سەلجوق مزراکلی هاوسەرۆکی گەورە شارەوانی ئامەد، بەدیعە ئۆزگۆکچەئەرتان، هاوسەرۆکی گەورە شارەوانی وان و ئەحمەد تورک هاوسەرۆکی گەورە شارەوانی مێردین کە سەر بە هەدەپەن، لە کارەکانیان دوورخرانەوە و قەیومی خۆسەپێنی سەر بە پارتەکەی ئەردۆغان لەجیگەیان داندران، لەو ڕۆژەشەوە خۆپیشاندانی فراوان لەو سێ شارەی باکوری کوردستان بەردەوامە.\n"سەرپەرشتى تیمى ئاڵتونى مردنى کردووە"\nراپرسییه‌ك ژماره‌ی پشتیوانانی دورخستنه‌وه‌ی تره‌مپ ده‌رده‌خات\n11:07 پێنج شه‌ممه 23 كانونی دووه‌م 2020\n20:20 شه‌ممه 11 كانونی دووه‌م 2020\nمیدیاکانی ئێران و لوبنان جێگرەوەی ئەبو مەهدی موهەندیس ئاشکرادەکەن\n20:37 هه‌ینی 03 كانونی دووه‌م 2020\n10:37 یه‌ك شه‌ممه 19 كانونی دووه‌م 2020\n13:58 هه‌ینی 27 کانونی یەکەم 2019\nشاناز ئیبراهیم ئەحمەد داوایەک لە یەکێتی دەکات بۆ “دەربازکردنی سلێمانی” لە پەراوێزخستن\n19:46 پێنج شه‌ممه 02 كانونی دووه‌م 2020\nئەمریکا سەرقاڵى دروستکردنى گەورەترین کونسوڵگەری وڵاتەکەیەتى لە شاری هەولێر\n18:29 هه‌ینی 17 كانونی دووه‌م 2020\n11:14 چوار شه‌ممه 01 كانونی دووه‌م 2020\nوتەبێژی هێزە چەکدارەکان چۆنیەتى کردنەوەى دەرگای ناوچەى سەوزی بەغدا ئاشکرا دەکات


مایک پەمپێیۆ داوا لە حکومەتی عێراق دەکات بەرپـرسانی هێرشی سەر سەربازگەی بەلەد سزابدات\nی مانگی یه‌ک ١٣, ٢٠٢٠\nشەوی رابردوو، سەربازگەی بەلەد لە پارێزگای سەڵاحەدین موشەک بارانکرا، کە ئەو سەربازگەیە هێزی ئەمەریکی و عێراقیشی تێدایە و بەو هۆیەوە ژمارەیەک سەربازی عێراقی برینداربوون.\nهێرشەکەی شەوی رابردووی سەر سەربازگەی بەلەد، مایک پەمپێیۆی وەزیری دەرەوەی ئەمەریکای هێنایە دەنگ و لە ڕێگەی تویتەرەکەیەوە داوای لە حکومەتی عێراق کرد ئەو کەسانە سزابدات کە لە هێرشەکە بەرپـرسن. وتیشی پـێشێلکردنی سەروەری عێراق لەلایەن گروپەکانی سەر بە حکومەتی عێراق نین بەردەوامە.\nحەسەن محەمەد ئەندامی ئەنجومەنی پارێزگای سەڵاحەدین، بە دەنگی ئەمەریکای وت"قەزای بەلەد قەزایەکی شیعەنیشینی پارێزگای سەڵاحەدینە، سەربازگەکەش دەکەوێتە نێو فڕۆکەخانەی بەلەدەوە و هێزی ئەمەریکی و عێراقیشی تێدایە."\nبەپێیڕاگەیەنراوێکی شانەی راگەیاندنی ئەمنی عێراق، هەشت موشەک ئاڕاستەی بنکەی سەربازی بەلەد کراوە، بەو هۆیەوە 2 ئەفسەر و 4 سەربازی عێراقی برینداربوون.\nحەسەن محەمەدی ئەندامی ئەنجومەنی پارێزگای سەڵاحەدین، وتی"دەستەی حەشدی شەعبی لە قەزای بەلەد دەسەڵاتدارە، دوو نوێنەریان لە نێو ئەنجومەنەکەی ئێمە هەیە کە سەربە رێکخراوی بەدرن."\nهێرشەکەی سەر سەربازگەی بەلەد هاوکاتە لەگەڵ گرژیەکانی نێوان ئەمەریکا و هێزە شیعیەکان لە عێراق، بەتایبەت ماوەیەکە بەرپرسانی ئەو هێزانە هەڕەشەی تۆڵەکردنەوە لە ئەمەریکیەکان دەکەن.\nنازم کەهیە بەرپرسی پارتی تورکمانی سەربەخۆ کە بارەگای حیزبەکەی لە ناحیەی تازە خورماتووی باشوری کەرکوکە و نزیکایەتی لەگەڵ هێزەکانی حەشدی شەعبی هەیە، بەدەنگی ئەمەریکای وت"وەزعی عێراق ناسکە و حەشدی شەعبی ئەو جۆرە کارانە ناکات."\nوتیشی"ئەو موشەک بارانکردنە ئیشی لایەنی سێیەمە کە ئاخوندەکانە، بەتایبەت ئێستا وەزعی عێراق بەشێوەیەک ئالۆزبووە، دەسەڵات و ئۆپۆزسیۆن و لایەنی حوکمڕان لەیەکتری جیا ناکرێنەوە."


دوای 15 ساڵ بەسەر روودانیدا شەڕێک سەر هەڵدەداتەوە و کەسێک دەکوژرێت - SNN\nHome›کوردستان›دوای 15 ساڵ بەسەر روودانیدا شەڕێک سەر هەڵدەداتەوە و کەسێک دەکوژرێت\nدوای 15 ساڵ بەسەر روودانیدا شەڕێک سەر هەڵدەداتەوە و کەسێک دەکوژرێت\nئێوارەی دوێنێ سێشەممە لە بەنداوی سەروچاوەی ناحیەی بێتواتە لە قەزای ڕانیە پیاوێکی تەمەن 49 ساڵ بە دەستڕێژی گولـلە کوژرا، وتەبێژی پۆلیسی ڕاپەڕینیش دەڵێت: “رووداوەکە بەهۆی شەڕێکەوە بووە کە پێش 15 ساڵ لەنێوان بکوژ و کوژراو روویداوە.\nشۆڕش ئیسماعیل وتەبێژی پۆلیسی ڕاپەڕین بە SNN ی راگەیاند: ئێوارەی دوێنێ سێشەممە لە رووداوێکی تەقەکردندا لە بەنداوی سەروچاوە پیاوێکی تەمەن 49 ساڵی دانیشتووی ناحیەی چوارقوڕنە کە پیشەی شوفێری ئەمبوڵانسی نەخۆشانەی چوارقوڕنە بووە، به 5 فیشەکی چەکی دەمانچە کوژرا .\nوتیشی: “دوای رووداوەکە پۆلیسی ڕاپەڕین کەسێکی دەستگیر کرد و دواتر بکوژەکەش خۆی رادەستی هێزەکانی پۆلیس کرد، بە وتەی بکوژەکە هۆکاری رووداوەکە دەگەڕێتەوە بۆ شەڕێکی نێوان بکوژ و کوژراو کە 15 ساڵ بەر لە ئێستا روویداوە”.\nباسی لەوەشکرد: بە وتەی تۆمەتباری بکوژ 15 ساڵ بەر لەئێستا بەهۆی شەڕێک لەگەڵ کوژراوەکە قاچێکی لە دەستداوە و کەم ئەندام بووە، ئەمەش وای لە بکوژەکە کردووە کە قینی ئەو رووداوە لە دڵی خۆی هەڵبگرێت و بڕیاریداوە تۆڵە لە کوژراوەکە بکاتەوە.\nوتەبێژی پۆلیسی ڕاپەڕین باسی لەوەشکرد: ئێوارەی دوێنێ سێشەممە بکوژەکە بە فێڵ کوژراوەکە بانگهێشتی بەنداوی سەروچاوە دەکات و لەوێ بە چەکی دەمانچە دەستڕێژی گولـلەی لێدەکات و دەیکوژێت .\n“بەهۆی هێرشەکانی تورکیاوە لە ماوەی پێنج ساڵی رابردوودا 85 هاووڵاتی مەدەنی شەهیدبوون”\nتۆماری باری شارستانی چەند فەرمانگەیەك رەوانەی بەغدا دەكرێنەوە\nکازمیی دوو بەرپرسی ئەمنیی باڵای لە بەسرە دوورخستەوە\nدابیننەكردنی نەوت بۆ هاووڵاتییانی پێنجوێن ناچاریان دەکات بە بڕینەوەی دارەکان\n“ڤاکسینی کۆرۆنا لە بەهاردا ژیان ئاسایی ناکاتەوە”\n11 جۆری ڤاکسین لە کۆتا قۆناغی تاقیکردنەوەدان


کاوه بەهرامی: ئەمڕۆکه پێویستمان به یەکگرتوویی و گوتارێکی نیشتمانپەروەرانە هەیه\n17:10 - 24 خاکەلێوه 2719\nوتووێژ: شەهرام میرزائی\nدوابەدوای ناساندنی سپای پاسداران وەکوو هێزی تێروریستی له لایەن ئامریکاوه، شەپۆلێک لە پێشوازی و پێخۆش‌بوونی گەلانی ئێران و بەتایبەت گەلی کوردی لێکەوتەوە.\nهەر لەم پەیوەندییەدا حیزبه شۆڕشگێڕەکانی کوردستان به تایبەت حیزبی دێموکراتی کوردستانی ئێران هەڵوێستی ئەرێنییان بەرانبەر بەو بڕیاره گرت و لە راگەیەندراوێکدا کە ناوەندی هاوکاریی حیزبەکانی کوردستانی ئێران بڵاویان کردەوه هاتووه: "لەحاڵێکدا کە پێویست بوو زۆر زووتر لە ئێستا و پێش ویلایەتە یەکگرتووەکانی ئامریکا وڵاتانی ئورووپایی و یەکیەتیی ئورووپا ئەو پێویستییەیان ئەنجام دابا، کە بەشێکی بەرچاوی تێرۆرەکانی سپای پاسداران لە وڵاتانی ئەوان بە ئەنجام گەیشتوون و سەروەریی خاک و دەسەڵاتی ئەوانی پێشێل کردووە". هەر لەم راستایەدا حیزبەکانی ئاڵمانیش به تەواوەتی پاڵپشتییان له به تێروریست ناساندنی سپا کردووه. "یوورگێن هارت"، وتەبێژی سیاسەتی دەرەوەی حیزبی دێموکرات مەسیحیی ئاڵمان، به دەوڵەتی ئەو وڵاته هۆشداری داوه که دەبێ بێجگه له پاڵپشتی له بڕیاری ویلایەته یەکگرتووەکان، سپای پاسدارانیش له لایەن دەوڵەتی فیدراڵی ئاڵمانەوە بخرێته نێو لیستی تێرور.\nلەم پەیوەندییەدا، لەگەڵ بەڕێز کاوه بەهرامی، بەرپرسی دەزگای فەرماندەیی هێزی پێشمەرگەی کوردستان، وتووێژێکمان پێک هێناوه که دەخرێته بەردیدی خوێنەرانی هێژای ماڵپەڕی "کوردستان میدیا".\nنەخش و رۆڵی هێزی پێشمەرگەی کوردستان له ماوەی چوار دەیه دەسەڵاتداری رێژیمی ئێران، له شەڕ لەگەڵ سپا چی بووه؟\nسپای پاسداران وەک هێزێکی ئیدئۆلۆژیکی پارێزەری نیزامی کۆماری ئیسلامی ئێران و بیری سەدەنێوەڕاستی ویلایەتی فەقیه پاش شۆڕشی گەلانی ئێران، بە مەبەستی سەقامگیری و پەرەپێدانی هزری شیعەگەری لە ئێران و دەرەوەی ئێران ڕێکخرا.\nهەر لە سەرەتای پێکهاتنی ئەم هێزە، شەڕی دژی گەلی کورد لە کوردستان دەستی پێکرد و راستەوخۆ لەژێر فەرمانی خومەینی لە زۆربەی ناوچەکانی کوردستان شەڕیان دژی خەڵکی کوردستان و هێزی پێشمەرگەی کوردستان دەستپێکرد و لە قاڕنێ، قەڵاتان، سنە، مەریوان و شەڕی ماڵوێرانکەری پاوە کە شەڕی سەرانسەری کوردستانی لێکەوتەوە و خومەینی فتوای جیهادی دژی گەلی کورد دەرکرد، هێزی پێشمەرگەی کوردستان دەورێکی کاریگەر و سەرەکی لە پێوەندی لەگەڵ خەبات بۆ وەدەستهێنانی مافە نەتەوایەتییەکانی گەلی کورد لە کوردستانی ئێران بوو.\nخومەینی و دارودەستەکەی لە سەرەتای پێکهاتنی کۆماری ئیسلامی دژی مافە رەواکانی گەلی کورد هەڵوێستیان گرت و سەلماندیان کە سپای پاسداران هێزێکی دژی کورد، دژی مافە نەتەوایەتییەکانی گەلانی ئێرانە کە هێزی پێشمەرگەی کوردستان هەر لە سەرەتای پێکهاتنی ئەم سپا تێروریستییە هەڵوێستی خۆی راگەیاند. چل ساڵە حیزبی دێموکرات شەڕ دژی تیرۆر دەکا و وەک قوربانییەکی تیرۆریزمی دەوڵەتی کۆماری ئیسلامی ئێستاش لێبڕاوانە لە گۆڕەپانی خەباتدایە.\nبۆچی حیزبی دێموکرات لەو باوەڕەدایه که لەم چوار دەیه لەگەڵ تێروریزم شەڕی کردووه ؟\nسپای تیرۆریستی پاسداران چوار دەیەیە لە کوردستان و ئێران و سەرانسەری جیهان دەستی داوەتە کردەوەی تیرۆریستی، هەم نەیارانی خۆی لە ئێران و کوردستان و هەم دژبەرانی ویلایەتی فەقیە لە باقی وڵاتانی جیهان تیرۆر دەکا. ئەو کردەوە تیرۆریستییانەی کۆماری ئیسلامی کە وڵاتانی جهان جگە لە ئێران و کوردستان لە لایان سپای تیرۆریستی پاسداران ئەنجام دراون کە دەکرێ ئاماژە بکەین بە تیرۆری رێبەرانی شەهید دوکتور قاسملوو و هاوڕێیانی لە ویەنی پێتەختی وڵاتی ئوتریش، تیرۆری دوکتور سادق شەرەفکەندی و هاوڕێیانی لە بێرلین پێتەختی وڵاتی ئاڵمان کە بە کردەوەی تیرۆریستی میکۆنۆس ناوبانگی دەرکرد و دەیان کردەوەی تیرۆریستی دیکە لە باقی وڵاتانی جیهانی ئەمە دەسەلمێنێ کە هەڵوێستەکانی حیزبی دێموکراتی کوردستانی ئێران دژی سپای تیرۆریستی پاسداران ڕەوا بووە و هێزی پێشمەرگەی کوردستان هێزێکی دژە تیرۆر و ئازادیخوازە و خەبات بۆ دەستەبەرکردنی ئازادی و دێموکراسی دەکا.\nبه ناساندنی سپا وەکوو رێکخراوێکی تێروریستی، رۆڵی بزاڤی میللی-دێموکراتیکی کوردستان له نێو هاوکێشە نێودەوڵەتییەکان چۆن دەبینن؟\nگەلی کورد چل ساڵە دژی رێژیمێک لە حاڵی شەڕ و خەباتە کە پێکهێنەری سپایەکی تیرۆریستییە و دەستی جینایەتی لە سەرتاسەری جیهان روون بۆتەوە، ئێستاکە بە شێوەیەکی فەرمی، وەک سپایەکی تیرۆریستی لە جیهاندا ناوبانگی دەرکردوە، هێزی پێشمەرگەی کوردستان زیاتر لە جاران دەتوانێ ڕۆڵ بگیڕێ و باندۆری خۆی زیاتر بکات بەتایبەت لە هاوکێشە ناوچەیی و جیهانییەکاندا. هێزی پێشمەرگەی کوردستان هێزێکی شۆڕشگێڕی بزاڤی نەتەوەیی گەلی کوردە کە لە ساڵی ١٣٩٥ راسانی رۆژهەڵات بۆ خەباتی بێوچان دژی رێژیمی کۆماری ئیسلامی راگەیاند، کە دەتوانێ لە هاوکێشە نێودەوڵەتییەکان وەک هێزێکی دژی تیرۆر بۆ سەقامگیری ناوچەی رۆژهەڵاتی ناوەڕاست و رزگاری گەلانی ئێران لە چنگ ئەو رێژیمە ئەژمار بکرێ، تەنیا هێزێک کە لە ماوەی چل ساڵی ڕابردوودا دژی ئەم رێژیمە و سوپا تێرۆریستییە‌کەی بەردەوام لە حاڵی خەباتدا بووە هێزی پێشمەرگەی کوردستانە کە تا رووخانی کۆماری ئیسلامی درێژە بە خەباتی خۆی دەدات.\nپارته کوردستانییەکان به گشتی و حیزبی دێموکراتی کوردستانی ئێران به تایبەتی، چون دەتوانن لەم هەله به قازانجی خەباتی رەوای گەلەکەمان، کەڵک وەر بگرن؟\nئێستا لەلایەن ویلایەتە یەکگرتووەکانی ئامریکاوە، سوپای پاسداران وەک هێزێکی تێرۆریستی ناسێندراوە، حیزبی دێموکراتی کوردستانی ئێران و باقی هێزەکانی دیکەی کوردستان کە وەک هێزێکی شۆڕشگێڕ دژی ئەم رێژیمە خەباتیان کردووە پێویستە بە یەکگرتوویی و گوتارێکی نیشتمانپەروەرانە لەم هەلە کەڵک وەرگرن و لەگەڵ باقی هێز و لایەنەکان کە دژی تێرۆریزمن، پێوەندی بگرن و لە بەرەی دژەتیرۆر خەبات بکەن، ئێستا کە هێزی پێشمەرگەی کوردستان وەک هێزی شۆڕشگێڕ لە سەنگەری دژەتیرۆردایە و خەباتێکی نوێ بۆ رووخانی کۆماری ئیسلامی بە ناوی راسانی رۆژهەڵاتی راگەیاندووە و لەلایەن خەڵكی کوردستانەوە پێشوازییەکی بێوێنەی لێکراوە، پێویستە لەگەڵ هێزە رەسەن و شۆڕشگێڕەکانی کوردستان لەلایەک و هێزە شۆڕشگێڕەکانی ئێران لە لایەکی دیکەوە هەوڵی بەرەیەکی یەکگرتوو بدەن؛ هەر چەشنە هەنگاوێک وەک ئەم هەنگاوە دەتوانێ لە بەرەوپێشچوونی شۆڕش بۆ رووخانی کۆماری ئیسلامی دەوری کاریگەری هەبێ.\nپێش له ناساندنی سپا وەکوو رێکخراوێکی تێرۆریستی و هەروەها دوای ئەوەیکە، رێبەرانی کۆماری سێدارەی ئیسلامی دەستیان داوەته هەڕەشه له هێزه‌کانی ئامریکا، ئەم هەڕەشانه چەنده دەتوانێ کاریگەرییان هەبێت؟\nکۆماری ئیسلامی ئێران هەر لە سەرەتای پێکهاتنییەوە، دروشمی نەمانی ئامریکای هەڵگرتووە واتە( مرگ بر آمریکا)، چل ساڵە ئەم دروشمە بێ ناوەڕۆکە بەردەوام دووپات دەکاتەوە و پێگەی سیاسی و کۆمەڵایەتی کۆمەڵگای ئێرانیش بەو دروشمە بەتەواوەتی لاواز کردووە، بەڵام لە ژێرەوە دەیهەوێ بۆ بەرژەوەندییەکانی خۆی لەگەڵ ئامریکا رێک بکەوێ؛ سازانی بەرجام بۆ گەیشتن بە بەرژەوەندییەکانی نەچووە پێش، هەڕەشەکانی کۆماری ئیسلامی بۆ ئامریکا تەنیا لە چوارچێوەی راگەیاندنێک دەمێنێتەوە، بە لەبەرچاوگرتنی ئیمکانی ماددیی و ئینسانی بە تایبەت تێکنۆلۆژی ئامریکا، هەڕەشەکانی ئێران کاریگەریان بۆ سەر ئەو وڵاتە نابێ.\nوڵاتێکی زلهێزی وەک ئامریکا خوێندنەوەی خۆی پێش راگەیاندنی سپای تیرۆریستی پاسداران وەک هێزێکی تێرۆریستی سەبارەت بە ئێران لە هەموو بوارەکاندا لێک داوەتەوە؛ ئامریکا چەند ساڵ تاوتوێی ئەم پرسەی کرد تاکوو سوپای پاسدارانی خستە لیستی تیرۆرەوە، لە حاڵێکدا ئێران، لە چەند خولەکدا، هێزەکانی ئامریکای خستە بەناو لیستی تیرۆری خۆیەوە کە ئەمە جگە لە گاڵتەجارییەک و خۆراکێکی پڕوپاگەندەیی نێوخویی هیچی تر نییە و لە کردەوەدا بڵقی سەرئاوە.


سەدان داعشی لە ٣ پارێزگای عێراقدان - Mehr News Agency\nAP ١٣٩٨ خەرمانان ١٣ ٢١:٥٦\nNews Code 28222\nبە ڕاپۆرتی ئاژانسی هەواڵی مێهر بە گێڕانەوە لە "القدس العربی"، عەمید ڕەسووڵ یەحیا ڕەسووڵ وتەبێژى فەرماندەیی ئۆپەراسیۆنە هاوبەشەکانى عێراق بە ئاماژە بە بوونی سەدان داعشی لە ٣ پارێزگای ئەو وڵاتە، وتی: ئۆپەراسیۆنی ورەی سەرکەوتوو کە ئێستاش بەردەوامە هەوڵی ڕیشەکێش کردنی پاشماوەی داعشییەکان دەدات.\nوتیشی: ئەگەرچی داعش هێز و ورەیەکی بۆ نەماوە، بەڵام پاشماوەکانیان بە کێو و دەشت و ساراکاندا بڵاو بوونەتەوە. کەواتە شەڕی ئێستای ئێمە شەڕی هەواڵگرانەیە و یەکێک لە هۆکارانی سەرکەوتنیشمان بە سەر داعشدا هاوکاری جەماوەرییە.\nڕەسووڵ یەحیا بە ئاماژە بە سارایی بوونی لە سەدا ٣٠ی خاکی عێراق و سەخڵەتی هاتوچۆ لەو شوێنانە، ڕایگەیاند: قۆناغی چوارەمی ئۆپەارسیۆنی ورەی سەرکەوتن ناوچەگەلی ساراییە کە ڕووبەرێکی ١٤٠ هەزار و ٩٨٠ کیلۆمەتریی پێکهاتووە و داعشییەکان لە گرووپگەلی ٣ تا ٦ کەسی لەو ناوچانەدا بڵاون.\nناوبراو ئاماژەی بەوەش دا: داعش لە رۆژئاوای نەینەوا و زنجیرە کێوەکانی بادۆش و عەتشانە و سارای ئەنبار و هەندێک ناوچەی کەرکووک بە تایبەت لە باشووری ئەو پارێزگایە جێگرن، بەڵام ژمارەیان زۆر نییە و لانی زۆر دەگەنە ٥٠٠ تا ٦٠٠ تیرۆریست.


https://1baiser.com سەركردایەتی یەكێتی بۆ دیاریکردنی کاندیدەکانی حیزبەکە کۆدەبێتەوە |\nHome سەرەکی سەركردایەتی یەكێتی بۆ دیاریکردنی کاندیدەکانی حیزبەکە کۆدەبێتەوە\non: ته‌مموز 17, 2018 In: سەرەکی, هەواڵNo Comments\nئەمڕۆ سەركردایەتی یەكێتی نیشتمانی كوردستان کۆبوەوە و بڕیارە هەفتەی داهاتوو جارێكی دیكە كۆببنەوە بۆ بڕیاردان لەسەر دیاریكردنی كاندیدەكانی هەڵبژاردنی پەرلەمان.\nرێواز فایەق ئەندامی سەركردایەتی یەكێتیی نیشتمانیی كوردستان راگەیاند، لە كۆبوونەوەی ئەمڕۆی سەركردایەتی دا باس لە ئامادەكارییەكانی دەزگای هەڵبژاردن بۆ هەڵبژاردنی پەرلەمانی كوردستان كراو تێیدا لەلایەن لێپرسراوی دەزگای هەڵبژاردنەوە راپۆرتێك پێشكەشكراو ئەندامانی سەركردایەتیش پشتیوانی خۆیان بۆ بەردەوامی كارەكانی دەزگای هەڵبژاردن نیشاندا.\nوتیشی:” مەكتەبی هەڵبژاردن بەهەماهەنگی لەگەڵ مەڵبەندەكان لەئامادەكاریەكان بەردەوامن و دوا بڕیاریش بۆ مەكتەبی سیاسیی یەكێتی دەبێت، تا 25ی ئەم مانگەش كاندیدەكان یەكلادەكرێنەوەو ڕادەستی كۆمسیۆن دەكرێت، لەوە بەدواش یەكێتی ئامادەكارییەكانی بۆ پرۆسەی هەڵبژاردن دەخاتە بواری جێبەجێكردنەوە.\nرێواز فایەق ئاماژەی بەوەشكرد” هەر لەكۆبوونەوەكەدا باس لە سەردانی وەفدی یەكێتی بۆ لای لایەنەكان كراو سەركردایەتی یەكێتی پێی باش بوو كورد بۆ بەدەستهێنانی مافەكانی لە بەغدا بە یەك دەنگ و بەیەكەوە بچن گفتوگۆی پێكهێنانی حكومەتی نوێی عیراق لەگەڵ لایەنە عیراقییەكان بكەن”.\nهەروەها گفتوگۆ لەبارەی بارودۆخی ناوچەكەو كاریگەرییەكانی بارودۆخی ئێستای عیراق لەسەر هەرێمی كوردستان كراو پێشنیارەكان خرانەڕوو.\nخۆپیشاندانەکانی عێراق و گەڕان به دوای چیدا؟


باڵنده‌ی گۆشتخۆر به هێزی باڵه‌کانیه‌وه ده‌فڕێ و نێچیره‌کانی راو ده‌کات \nئه‌گه‌ر هه‌ر باڵنده‌یه‌کی گۆشتخۆر وه‌ربگرین ، ده‌بینین به هێزی باڵه‌کانیه‌وه هه‌ڵده‌فڕێ و گوژمی نێچیره‌کانی ده‌کات ، به چڕنووکه‌کانی خۆیه‌وه نێچیره‌کانی ده‌گرێ و به ده‌نووکی تیکه تیکه‌ی ده‌کات و ده‌یخوات ، جا ئه‌گه‌ر جه‌سته‌ی حکومه‌ت به باڵنده‌یه‌کی گۆشتخۆر بچوێنین ( که زۆربه‌ی حکومه‌ته‌کان ئارمی خۆیان له وێنه‌ی باڵنده‌ی گۆشخۆر وه‌رگرتووه ) ده‌کرێ بڵێین که سه‌رکرده‌کانی حزبه ده‌سته‌ڵاتداره‌کان که‌لله‌سه‌ر، حزبه ده‌سته‌ڵاتداره‌کان ده‌نووک ، یاسا و هێزه‌کانی نێوه‌خۆ چڕنووک و حزبه هاوپه‌یمانه‌کانیش په‌ڕو باڵی ئه‌و باڵنده‌یه‌ن که له جیاتی پارێزگاری له به‌رژه‌وه‌نده باڵاکانی گه‌ل و نیشتمان بکات، هێرش و په‌لامار بۆ سه‌ر جه‌سته‌ی نیشتمان ده‌بات ، سه‌روه‌ت و سامانی گه‌ل و وڵات هه‌ڵده‌گرێ و بۆ خۆی گلی ده‌داته‌وه ، لێره‌دا ده‌رده‌که‌وێ که ئه‌گه‌ر ئه‌و باڵنده‌یه په‌ڕو باڵی نه‌بێ نه‌ک ناتوانێ په‌لاماری نێچیره‌کانی بدات ، به‌ڵکو ده‌قڕمێ، له‌بن پێیان ده‌خوسێته‌وه و توانای لڤین و فڕینی نامێنێ\nچۆن باڵنده‌ی گۆشتخۆر بۆ خۆداپۆشین پێویستی به په‌ڕی چڕ ، بۆ درێژه‌دان به هه‌ڵفڕێن پێویستی به باڵی به‌هێز ، بۆ گرتنی نێچیره‌کانی پێویستی به چرنووکی تیژ و بۆ خواردنیش پێویستی به ده‌نووکی بڕه‌ڕ هه‌یه ، ئاواش حکومه‌تی خۆویست پێویستی به حزبی ده‌سته‌مۆ و به یاسای داڕێژراو و هێزی نێوه‌خۆی به‌رفه‌رمان هه‌یه ، ئه‌گه‌ر ئه‌مه‌ش له‌گه‌ڵ حکومه‌تی هه‌رێمی کوردستاندا به‌راورد بکه‌ین ، ده‌بینین که سه‌ربه‌خۆیی بڕیاری حکومه‌تی هه‌رێم له‌لایه‌ن سه‌رکرده‌ی حزبه به‌هێزه‌کانه‌وه زه‌وت کراوه ، هێزه هاوپه‌یمانه‌کانی ئه‌و حزبانه‌ش باوه‌شێنه‌ی سیاسه‌تی حزبه ده‌سته‌ڵاتداره‌کان ده‌که‌ن ، له‌به‌رچاوی دۆست و نه‌یارو هاوڕکدا ده‌یپارێزن ، ئه‌و یاسایه‌ی که پارله‌مانی ویست لێسه‌ندراویش له‌ژێر رۆشنایی و فه‌رمانی سه‌رکرده‌کانه‌وه ده‌ریان ده‌کات، پاساوی ده‌ستی ده‌سته‌ڵاتن و به‌وهۆیه‌وه درێژه به فه‌رمانڕه‌وایی ده‌ده‌ن ، نه‌یار و هاوڕکانی خۆیانی پێ چاوترسێن ده‌که‌ن ، به‌و یاسایه‌شه‌وه رێگه بۆ خۆسه‌پاندن خۆش ده‌که‌ون و داهاتووی خۆیان تۆکمه‌و ئه‌ستوورتر ده‌که‌ن\nئه‌گه‌ر له هه‌ر باڵنده‌یه‌کی گۆشتخۆر ورد بینه‌وه ، ده‌بینین هه‌وڵی شێلگیرانه بۆ هێشتنه‌وه‌و به هێزبوونی باڵه‌کانی خۆی ده‌دات ، لێبڕاوانه ده‌یه‌وێ ده‌نووک و چڕنووکه‌کانی به تیژی بمێننه‌وه ، جارجاره به ده‌نووکی بن باڵه‌کانی ده‌خورێنێ و پاکیان ده‌کاته‌وه ، حکومه‌تیش ئاوایه ده‌یه‌وێ حزبه ده‌سته‌مۆکانی بمێنن و له نێو نه‌چن ، بۆئه‌مه‌ش هاوکاریان ده‌کات ، ده‌یانپارێزێ و جێگه‌و پێگه‌یان بۆ دابین ده‌کات ، پیرۆزییان بۆ داده‌تاشێ . حکومه‌ت داموده‌زگه‌کانی خۆی بۆ ئه‌ندامانی حزبی ده‌سته‌ڵاتدار پاوان کردووه ، پله‌و پایه‌ی پێداون ، مووچه‌ی باش و زێده‌مافی بۆ ده‌سته‌به‌ر کردوون ، ئه‌وانه‌ی له‌لایه‌ن حزبه ده‌سته‌ڵاتداره‌کانه‌وه پاڵپشتی نه‌کرێن له پۆلیس و ئاسایش و هێزه‌کانی دیکه‌ی چه‌کدار وه‌رناگیرێن ، به‌وهۆیه‌شه‌وه سه‌رکرده‌کان له پۆستی فه‌رمانڕه‌وایی ده‌مێننه‌وه ، حزبیش وه‌ک شێوازێکی خزمه‌تکردن بۆ سه‌رکرده و ئه‌ندامانی خۆی رۆبۆت ئاسا ره‌فتار ده‌کات\nمێژووی ساڵانی شه‌ڕی نێوه‌خۆ که دوو سه‌نگه‌ری لێوه‌به‌رهه‌م هاتبوو، حزبه ده‌سته‌مۆکانی به‌سه‌ر سه‌نگه‌ره‌کان دابه‌ش کردبوو ، هه‌م پشتیوانیان له سه‌نگه‌کانی شه‌ڕی نێوه‌خۆ ده‌کرد، هه‌م به‌رژه‌وه‌نده‌کانی خۆشیان مسۆگه‌ر ده‌کرد ، دوای ئاشتبوونه‌وه‌ی نێوان سه‌رکردایه‌تی هه‌ردوو هێزه به‌شه‌ڕ هاتووه‌که ، بینیمان لایه‌نه پارسه‌نگه‌کانی سه‌نگه‌ره‌کان له‌لایه‌ن سه‌نگه‌ره‌که‌ی به‌رانبه‌ره‌وه زۆر به گه‌رمیه‌وه پێشوازیان لێکراو باوه‌شیان بۆ گیرایه‌وه ، ئه‌وانه‌ی چالاکانه به‌شداریان له شه‌ڕی نێوه‌خۆ کردبوو ، رێزیان لێگیراو پاداشتیان پێدرایه‌وه ، ئه‌مه‌ش واتای ئه‌وه ده‌گه‌یه‌نێ که حزبه ده‌سته‌ڵاتداره‌کان بۆ به‌رده‌وامکردنی فه‌رمانڕه‌وایه‌تی خۆیان ئاماده‌ن پشک و زێده‌ماف به به‌شدارانی شه‌ڕی نێوه‌خۆ بده‌ن\nحزبه باڵا ده‌سته‌کانی کوردستان له‌هه‌ڵبژاردنه‌کانی په‌رله‌مانی کوردستان و عێراقدا کورسیان به‌سه‌ر حزبه ده‌سته‌مۆکان دا به‌خشییه‌وه ، به‌وهۆیه‌وه پۆستی حکومه‌ت و داموده‌زگاکانیان پێدان ، بودجه‌ی تایبه‌ت و ئه‌ستووریان بۆ دابین کردن ، کار به‌وه‌شه‌وه نه‌وه‌ستا له کۆدێتای سه‌ر پڕۆسه‌ی دیموکراسی ، له‌کاتی پێکهێنانی ئه‌نجوومه‌نی باڵای پارته سیاسیه‌کانی کوردستان جارێکی دیکه حزبه ده‌سته‌مۆکانیان له‌بیر نه‌کرد ، جێگه‌یان بۆ کردنه‌وه ، به‌و هۆیه‌شه‌وه پله‌وپایه‌ی مه‌عنه‌ویان بۆ گه‌وره ده‌که‌نه‌وه ، سه‌رنجی خه‌ڵک بۆ لای خۆیان و بۆ هاوپه‌یمانه‌کانیان راده‌کێشنه‌وه . ئه‌مه‌ش واتای ئه‌وه‌یه که حزبه ده‌سته‌ڵاتداره‌کان هه‌وڵی زیندوو کردنه‌وه‌و به‌هێزکردنه‌وه‌ی ئه‌و حزبانه ده‌ده‌ن که له خولگه‌ی ئه‌واندا ده‌خولێنه‌وه ، سیمای ئه‌وان ئارایش ده‌که‌ن و به جوانترین شێوه پێشانی ده‌ده‌ن\nئه‌وه‌ی به ویژدانه‌وه له ره‌وشی ئێستای کوردستان و ره‌فتاره‌کانی ده‌سته‌ڵاتدارانی کوردستان بڕوانێ ، بۆی ده‌رده‌که‌وێ که زۆر زیره‌کانه به پشتیوانی حزبه ده‌سته‌مۆکانه‌وه کایه‌ی دیموکراسی ده‌شێوێنن و له مه‌یدانی ته‌کانه‌ییدا ته‌ڕاتێنی ده‌که‌ن ، بێگومان ئه‌مه‌ش تا سه‌ر ئێسکان له‌به‌رژه‌وه‌ندی ته‌سکی حزب و سه‌رکرده‌کانی دایه ، ته‌واو پێچه‌وانه‌ی خواست و ماف و به‌رژه‌وه‌نده‌کانی گه‌لی کوردستانه ، به‌ڵام تا جه‌ماوه‌ر ئاوا که‌مته‌رخه‌م و خه‌مساردانه له چاره‌نووس و داهاتووی خۆی بڕوانێ ، تا رۆشنبیران له‌به‌رانبه‌ر گه‌رده‌لوولی تۆزاوی ده‌سته‌ڵاتداران ده‌ست به چاوانیانه‌وه بگرن ، تا هێزێکی بوێرو راستوێژ په‌یامی راستین هه‌ڵنه‌گرێ و راشکاوانه ده‌نگی نه‌رێ به‌رز نه‌کاته‌وه ، له‌وانه‌یه ئه‌م سیاسه‌تی خاپاندن و فریودانه هه‌ر درێژه‌ی هه‌بێ \nکورد ده‌ڵێ : ته‌مه‌نی تاریکه‌شه‌و چه‌نده درێژو ترسناک بێ ، ناتوانێ رێگه له هاتنی تیشکی خۆر بگرێ ، سه‌ره‌نجام خۆر له‌که‌ل هه‌ڵدێ و و ئاسمانی وڵات رووناک ده‌کاته‌وه


تیلەرسن: ئێستا کاتی ئەوە هاتووە ئەو هۆزانەی ئێران پشتیوانیان لێدەکات لە عێراقدا بگەڕێنەوە بۆ وڵاتی خۆیان\nڕێکس تیلەرسن وەزیری دەرەوەی ئەمەریکا دەڵێت ئەو میلیشیا و ڕاوێژکارە ئێرانیانەی لە عێراقدان لەگەڵ هەموو میلیشیا بیانەکانی دیکە، کاتی ئەوە هاتووە بگەڕێنەوە وڵاتی خۆیان لەم کاتەی شەڕی دژی وا بەرەو کۆتایی دەڕوات.\nئەم لێدوانەی تیلەرسن لە پاش کۆبوونەوەیەکی هاوبەشی بوو لەگەڵ پاشای سعودیە سەلمان بن عەبدولعەزیز و سەرۆک وەزیری عێراق حەیدەر عەبادیدا.\nئەمەریکا نیگەرانی ئەوەیە کە ئێران سوود لەو دەستکەوتانە وەربگرێت کە لە شەڕی دژ بە داعشدا بەدەست هێنراون لە عێراق و سوریا بۆ فراوانکردنی دەسەڵاتی خۆی لە ناوچەکەدا.\nوەزیری دەرەوەی ئەمەریکا ڕێکس تیلەرسن لە کۆنگرەیەکی ڕۆژنامەوانی هاوبەشدا لەگەڵ هاوتا سعودییەکەی عادل جوبەیر وتی " لەگەڵ نزیک بوونەوەی کۆتایی شەڕی دژ بە داعشدا، دەبێت ئەو هۆزانەی کە لەلایەن ئێرانەوە پشتیوانیان لێدەکرێت لە عێراقدا بگەڕێنەوە بۆ وڵاتی خۆیان. دەبێت چەکدارە بیانییەکانی ناو عێراق بگەڕێنەوە بۆ وڵاتەکانی خۆیان و ڕێگە بدەن دەسەڵات بگەڕێتەوە بۆ گەلی عێراق."\nدەیان هەزاران عێراقی لە ساڵی 2014 دا دوای ئەوەی ڕێکخراوی داعش کۆنتڕۆڵی سێیەکی خاکی عێراقی کرد ڕازیبوون بەوەی چەک هەڵبگرن و هێزی حەشدی شەعبیان دامەزراند کە لەلایەن ئێرانەوە مەشق و کۆمەکی دەکرێت و بۆتە بەشێک لە دەزگای ئاسایشی عێراق.\nبەرپرسێکی باڵای ئەمەریکا وتی تیلەرسن لەو لێدوانەیدا مەبەستی هێزەکانی حەشدی شەعبی و هێزەکانی قودس بووە کە سەر بە سوپای پاسدارانی ئێرانن.


سزاكانی ئه‌مریكا دژ بە ئێران ره‌نگدانه‌وه‌ی نه‌رێنیی گه‌وره‌یان له‌سه‌ر عێراق و ناوچه‌كه ده‌بێت\n04:38 PM IRAQ\nWEDNESDAY, 8 AUGUST 2018 - 19:55\nبەشی عێراق و هەرێمی کوردستان- وه‌زاره‌تی ده‌ره‌وه‌ی عێراق داوا له كۆمه‌ڵگه‌ی نێوده‌وڵه‌تی ده‌كات گوشار بكه‌ن له پێناو به‌رگرتن له ئه‌مریكا بۆ به‌رده‌وام بوون له‌سه‌ر سزادانی ئێران.\nبەپێی هەواڵی کوردپرێس، وه‌زاره‌تی ده‌ره‌وه‌ی عێراق، ئه‌مڕۆ چوارشه‌ممه له به‌یاننامه‌یێكدا رایگه‌یاند كه عێراق بنه‌مای گه‌مارۆدانی ئابووریی هه‌ر وڵاتێک ڕه‌ت ده‌كاته‌وه كه به‌شێوه‌یێكی سه‌ره‌كی زیانی بۆ گه‌لانی ئه‌و وڵاته ده‌بێت.\nئاماژه‌ی به‌وه‌ش داوه كه عێراق هه‌ڵوێسته‌كانی ئێران بۆ پشتیوانی عێراق له قه‌یرانه‌كاندا به‌رز ده‌نرخێنێت و پێشیوایه هه‌ر زیانێک به‌ر یه‌كێک له‌وڵاتان بكه‌وێت زیانیش ده‌بێت بۆ ئاسایش و ئارامی ناوچه‌كه به‌گشتی.\nهێمای بۆ ئه‌وه‌ش كردووه له‌كاتێكدا وه‌زاره‌ته‌كه‌یان ستایشی هه‌ڵوێسته‌كانی كۆماری ئیسلامیی ئێران ده‌كات كه له‌گه‌ڵیدا دژ به تیرۆر وه‌ستاوه‌ته‌وه و پشتیوانی عێراق بووه له شه‌ڕی تیرۆردا، داواش له كۆمه‌ڵگه‌ی نێوده‌وڵه‌تی ده‌كات گوشار دروست بكه‌ن له پێناو به‌رگرتن له ئیداره‌ی ئه‌مریكا بۆ به‌رده‌وام بوون له‌سه‌ر سزاكانی سه‌ر ئێران، چوونكه به‌پێی به‌یاننامه‌كه ئه‌و سزایانه ره‌نگدانه‌وه‌ی نه‌رێنی گه‌وره‌یان له‌سه‌ر عێراق و تێكڕای ناوچه‌كه ده‌بێت له‌ڕووی ئابووری و كۆمه‌ڵایه‌تییه‌وه له كاتێكدا ئێران دراوسێیێكی گرنگه له‌ڕووی جوگرافییه‌وه.\nسەرچاوە: شەفەق نیووز


وەزارەتی تەندروستیی هەرێمی کوردستان: "لە میانی ٢٤ کاتژمێری رابردوودا، ٧٩٧ تووشبووی نوێی کۆرۆنا تۆمارکراوە، ٨٧٩ کەس چاکبوونەتەوە و ١١ کەسیش بەهۆی ڤایرۆسەکەوە گیانیان لەدەستداوە".\nHawkar Yaseen | 17.05.2021\nوەزارەتی تەندروستیی هەرێمی کوردستان لە راگەیەنراوێکدا ئاماژەی بەوەداوە کە لە میانی ٢٤ کاتژمێری رابردوودا، ٧٩٧ تووشبووی نوێی کۆرۆنا تۆمارکراوە کە زۆرترین ژمارەیان لە سلێمانی بووە بە ٣٠٧ تووشبوو، ٢٤٧ لە هەولێر، ١٣٩ لە دهۆک، ٨٣ لە گەرمیان و ٢١ کەسیش لە ئیدارەی راپەڕین.\nوەزارەتی تەندروستیی هەرێمی کوردستان راشیگەیاندووە کە لە میانی ٢٤ کاتژمێری رابردوودا، ٨٧٩ کەس لە پەتاکە چاکبوونەتەوە، زۆرترین ژمارەیان لە دهۆک بووە بە ٣٥٤ کەس، ٣٠٦ کەس لە هەولێر، ١٦٣ کەس لە سلێمانی، ٤٣ لە گەرمیان، ١٠ کەس لە هەڵەبجە و سێ کەسیش لە ئیدارەی راپەڕین.\nبەپێی راگەیەنراوەکەی وەزارەتی تەندروستی لە میانی ٢٤ کاتژمێری رابردوودا، ١١ کەس بەهۆی ڤایرۆسی کۆرۆنا گیانیان لەدەستداوە، شەش کەس لە سلێمانی، یەک کەس لە هەولێر و دوو کەس لە دهۆک، یەک کەس لە ئیدارەی راپەڕین و یەک کەسیش لە هەڵەبجە.\nبەپێی وەزارەتی تەندروستی تا ئێستا لە هەرێمی کوردستان یەک ملیۆن و ٧٥٠ هەزار و ٣٣٥ پشکنینی کۆرۆنا ئەنجامدراوە و تا ئێستا ١٦١ هەزار و ٣٢٧ کەس تووشی ڤایرۆسەکە بوون.\nلەو ژمارەیەش تا ئێستا، ١٤٤ هەزار و ٧٤٠ کەسیان چاکبوونەتەوە و ١٢ هەزار و ٤١٩ کەسیش ماون لەژێر وەرگرتنی چارەسەردان.\nهەروەها تا ئێستا لە هەرێمی کوردستان چوار هەزار و ١٦٨ کەس بەهۆی ڤایرۆسەکەوە گیانیان لەدەستداوە.\nهەرێمی کوردستان ڤایرۆس کۆرۆنا\nهەرێمی کوردستان.. ٢٠ كه‌سی دیكه به كۆرۆنا گیانیان له‌ده‌ستدا\nتوركيا.. ٢٢ هەزار و ١٦١ حاڵه‌تی تووشبوون و ٦٠ گیانله‌ده‌ستدان به كۆرۆنا تۆماركرا\nچین ١٠٠ ھەزار دۆز ڤاکسینی سینۆفازم دەداتە ھەرێمی کوردستان و شەقامێکی ھەولێریش رووناک دەکاتەوە\nجیهان.. زیاتر لە چوار ملیار کەس ڤاکسینی کۆرۆنایان وەرگرتووە\nهەرێمی کوردستان.. سێ هەزار و ٥٦ کەسی دیکە تووشی کۆرۆنا بوون\nوەزارەتی کشتوکاڵ: "کارگەی دۆشاوی تەماتەی هەریر رۆژانە ١٥٠ تۆن تەماتە لە جووتیاران وەردەگرێت"\nسەفین دزەیی پێشوازیی لە کۆنسوڵی گشتیی ئیمارات لە ھەولێر کرد\nئیمارات وەبەرهێنان لە کەرتی کارەبای هەرێمی کوردستان دەکات\nهەرێمی کوردستان.. سێ هەزار و ٤٦٨ کەسی دیکە تووشی کۆرۆنا بوون


مانگێك بەسەر ناردنی 200 ملیار دینارەكە لەلایەن بەغدادەوە تێپەڕی، بەڵام تا ئێستا پارەی ئەم مانگە نەنێردراوە، پەرلەمانتارێكی كوردیش باس لە بوونی فشاری سیاسی دەكات بۆ نەناردنی 200 ملیار دینارەكە.\nشیروان میرزا، ئەندامی لیژنەی دارایی لە ئەنجومەنی نوێنەرانی عێراق بە تۆڕی میدیایی ئێستای ڕاگەیاند، تائێستا بەغداد 200 ملیار دینارەكەی ڕەوانەی هەرێم نەكردووە و دیارنیە كەی پارەی ئەم مانگە دەنێرێت.\nوتیشی، “ڕەوانەكردنی ئەو بڕە پاریە كاری حكومەتە و خۆی دەزانێت كەی دەینێرێت، بەڵام فشاری لایەنەكانیش هەیە بۆ نەناردنی”.\nبەپێی یاسای بودجەی 2021ی عێراق پشكی هەرێمی كوردستان دیاریكراوە، بەڵام تا ئێستا ئەو بەشەی پەیوەستە بە هەرێمەوە وەك خۆی جێبەجێنەكراوە، لەوبارەیەوە شیروان میرزا وتی، “عێراق یاسای بودجەی بۆ موچە و خەرجی و پێداویستییەكانی خستووەتە بواری جێبەجێكردنەوە، بەڵام بۆ پرۆژەكان هێشتا بڕیاری لەسەر نەداوە، جێبەجێنەكردنی ئەو ماددەیەشی كە پەیوەستە بە پشكی هەرێمی كوردستان، هۆكارەكەی وەزیری داراییە و لەمپەری بۆ دروست دەكات”.\nهاتوچۆی هەولێر لەبارەی ئۆتۆمبیلە بێ سەرەتاکانەوە ئاگاداری شۆفێران دەکاتەوە\nبەڕێوبەرایەتی هاتوچۆی هەولێر لەبارەی ئۆتۆمبیلە بێ سەرەتاکانەوە ئاگداری شۆفێران دەکاتەوە کە سەردانی ناوتۆمارکردن بەپێی پیت هەڵوەشاوەتەوە. لە ڕاگەیەندراوێکدا…


ساڵەهاتی لە دایکبوونی حەزرەتی عەشق، شەمسی شەمووس، ئیمامی ڕەزا (د.خ) پیرۆز بێت. - SAHAR KURDISH (Sorani)\nساڵەهاتی لە دایکبوونی حەزرەتی عەشق، شەمسی شەمووس، ئیمامی ڕەزا (د.خ) پیرۆز بێت.\nپیرۆزبایی ساڵوه‌گه‌ری له‌دایک بوونی حه‌زره‌تی ئیمام ڕه‌زا(ع)\nیازدەهەمی مانگی زیقەعدە ڕێککەوتە لەگەڵ ساڵەهاتی لە دایکبوونی یەکێک لە ڕۆڵە خۆشەویستەکانی پێغەمبەری نازداری ئیسلام (د.خ) واتە حەزرەتی عەلی ئیبنی مووسای ڕەزا (د.خ)\nلە دایکبوونی یەکێک لە ڕۆڵە خۆشەویستەکانی پێغەمبەری نازداری ئیسلام (د.خ) واتە حەزرەتی عەلی ئیبنی مووسای ڕەزا (د.خ)- مەشهەد\nهەزار سڵاو لە عەلی ئیبنی مووسای ڕەزا کە ئیمامی خوداناس و پاکە و حوججەتی خودایە لە سەر ئەوانەی لە گۆی زەویدا دەژین و ئەوانەش وا لە ژێر گڵن. ڕەحمەت و سڵاوێکی زۆر و بە بەرەکەت و بەردەوام....\nسڵاو لە تۆ ئەی ئیمامی هەشتەم، ئەی ڕۆڵەی پێغەمبەر و عەلی، ئەی جگەرگۆشەی حەزرەتی مووسای کوڕی جەعفەر و ئەی ئیمامێک کە هەمەموو ساتێک دڵمان لە ترپەدایە بۆ زیارەتی بارەگای پیرۆزت.\nیەکەمی زیقەعدە ڕێککەوتە لەگەڵ ساڵەهاتی لە دایکبوونی حەزرەتی فاتیمەی مەعسوومە (س) خوشکی بەڕێزی ئیمام ڕەزا (د.خ) و تا یازدەهەمین ڕۆژی ئەم مانگە کە ڕازاوەتەوە بە ساڵەهاتی لە دایکبوونی ئیمام ڕەزا (د.خ) لە ڕۆژژمێری فەرمی ئێراندا، بە دەیەی کەرامەت ناودێر کراوە.\nگڵکۆی پیرۆزی حەزرەتی ڕەزا (ع) - مەشهەد\nئیمام ڕەزا لە ساڵی 148ی ک. مانگی لە شاری مەدینە هاتە سەر دونیا. ئەو بەڕێزە بە ڕێنوێنی باوکی بەڕێزی ئیمام مووسای کازم (د.خ) ئامادەی وەرگرتنی بەرپرسایەتی گرینگی ئیمامەت بوو. ڕەوشتی چاک، زانستی زۆر بڕوای پتەو بە خودا و سەرەنجدان بە خەڵک، لەو تایبەتمەندییانەی بوو وا ئیمام ڕەزا (د.خ)ی لە کەسانی تر جیاواز دەکردەوە.\nبەردەوام گرینگایەتی دەدا بە کاروباری موسڵمانان و لە پێناو دەستەبەر کردنی پێداویستییەکانیان هەوڵی دەدا. سەردانی نەخۆشەکانی دەکرد و بە خاكەڕایی میوانی وەردەگرت. زانست و زانیاری هەرە زۆری ئیمام ڕەزا (د.خ) دەبووە هۆی ئەوەی کە بیرمەندان و زانایانی ئیسلام سەردانی بکەن. ئەو بەڕێزە لە ماوەی ئیمامەتی خۆیدا، زانایانێکی زۆری پەروەردە کرد و ئاسەوارێکی گرینگی لە بواری ڕاڤەکاری قورئان، حەدیس، ئەخلاق، ئەحکام و پزیشکی ئیسلامی لە خۆی بە یادگار هێشتووەتەوە.ئیمام لە تەمەنی 35 ساڵاندا پاش شەهید بوونی باوکی بەڕێزی واتە حەزرەتی ئیمام کازم (د.خ)بەرپرسایەتی و رێبەرایەتی موسڵمانانی بۆ ماوەی 20 ساڵ وەئەستۆ گرت. ئیمام ڕەزا (د.خ) خاوەنی ڕەوشت و ئەخلاقێکی ڕازاوە بوو و بە هۆی ئەم خووخدەیە هۆگری زۆر هەبوو.\nگڵکۆی پیرۆزی ئیمام ڕەزا (ع) له شاری مەشهەد\nیەکێک لەو نازناوانە وا ئیمامی هەشتەمی شێعەکان هەیەتی نازناوی ڕەئووفە. ڕەئووف بە مانای میهرەبانە. یەکێک لە نازناوەکانی دیکەی ئیمام ڕەزا (د.خ) عالیمی ئالی محەمەدە. ئەم نازناوە پیشاندەری شارەزایی ئەو حەزرەتەیە لەسەر زانستەکاندا.\nئیمام ڕەزا (ع) ئیمامی ڕەئووفە\nئیمام زانستێکی زۆری بوو و ئەم توانستە لە کاتی دانیشتن و باس و ڕاوێژی بەڕێزی لەگەڵ زانایانی ئایین و ئایینزاکانی دیکە زیاتر خۆی دەنواند.\nڕێوڕەسمی لەدایک بوونی حەزرەتی ئیمام ڕەزا (ع) له مەشهەد\nلە خودا داوا دەکەین ئێمە بخاتە سەر ڕێگای پڕ تیشک و ڕووناکی پێغەمبەر (د.خ) و ئالوبەیتی بەڕێزی ئەو حەزرەتە.\nAug 03, 2017 20:24 Asia/Tehran


ئەمڕۆ گەورەترین مانۆڕی سەربازی لە جیهان دەست پێدەكات – basknet.org\nئەمڕۆ گەورەترین مانۆڕی سەربازی لە جیهان دەست پێدەكات\nئەمریكاو كۆریای باشوور ئەمڕۆ دووشەمە گەورەترین نمایش و مانۆڕی سەربازی هاوبەشی سەربازی نێوانیان لە ماوەی یەك هەفتەدا دەست پێدەكەن، ئەمەش دوای ئەوەی كۆریای باكور موشەكی بالیستیكی تاقیكردەوە كە توانای بڕینی كیشوەرەكانی هەیە.\nئاژانسی رۆیتەرز بڵاویكردەوە، ئەم نمایشە سەربازییە تاكو رۆژی هەینی داهاتوو بەردەوامی هەیەو زیاتر لە 230 فڕۆكە خەریكی نمایش كردن دەبن.\nوتەبێژێكی هێزەكانی ئاسمانی ئەمریكا لە كۆریای باشوور رایگەیاند، نزیكەی 12 هەزار سەربازی ئەمریكی كە لەنێویاندا سەربازی دەریایی و چەك بەدەستی تایبەت لەگەڵ هێزەكانی كۆریای باشوور بوونیان هەیەو نمایش دەكەن.\nلای خۆشییەوە كۆریای باكور هۆشداری داوەتە ئەمریكا لەوەی ئەم نمایشە سەربازییە هۆكارێكی بۆ خراپتركردنی بارودۆخی ناوچەكە، ئەمەش لەكاتێكدایە ئەو وڵاتە ترامپی بە “شێت” ناوبردووە و ئاماژەی بۆ ئەوە كردووە، ئەم نمایشە سەربازییە هۆكارێكە بۆ روودانی شەڕی ئەتۆمی لە جیهاندا.\nئاماژە بۆ ئەوەش دەكەن، ئەم نمایشە سەربازیەی ئەو دوو وڵاتە هۆكارێك دەبێت بۆ ئەوەی كۆریای باكوریش بەشێوەیەكی توندر هەڵوێست وەربگرێت.


دادوه‌ران: ژماردنی ده‌نگه‌كانی سلێمانی له‌كه‌شێكی نیشتمانیدا به‌ڕێوه‌چووه\nئه‌نجومه‌نی كۆمسیاران له دادوه‌ره دانراوه‌كان له راگه‌یه‌نراوێكدا ورده‌كاری پرۆسه‌ی ژماردن و جیاكردنه‌وه‌ی ده‌ستی ده‌نگه‌كانی پارێزگای سلێمانی روونكرده‌وه‌و رایگه‌یاند: پرۆسه‌كه له كه‌شێكی نیشتمانپه‌روه‌رانه‌ی به‌رزدا به‌ڕێوه‌چووه.\nئه‌نجومه‌نه‌كه له راگه‌یه‌نراوه‌كه‌یدا كه كۆپییه‌كی ده‌ست PUKmedia كه‌وتووه، ده‌ڵێت: له‌كاتێكدا كه كۆمسیۆنی باڵای سه‌ربه‌خۆی هه‌ڵبژاردنه‌كان (دادوه‌رانی دانراو) رۆژی دووشه‌ممه پرۆسه‌ی جیاكردنه‌وه‌و ژماردنی ده‌ستیی ده‌نگه‌كانیان له سلێمانی ده‌ستپێكرد، هه‌ستێكی نیشتمانپه‌روه‌رانه‌ی به‌رزو نموونه‌یه‌ك له یه‌كڕیزی نیشتمانی نێوان رۆڵه‌كانی ئه‌و پارێزگایه‌مان به‌دیكرد به‌تایبه‌تی ئه‌و فه‌رمانبه‌رانه‌ی به‌شداری پرۆسه‌ی جیاكردنه‌وه‌و ژماردنی ده‌نگه‌كانیان كرد له تایه‌فه جیاوازه‌كان.\nهه‌ر له راگه‌یه‌نراوه‌كه‌دا هاتووه: رۆڵه‌كانی ئه‌و شاره به شێوه‌یه‌كی بێ نموونه له پێشبڕكێدا بوون بۆ به‌ئه‌نجامگه‌یاندنی ئه‌و كارانه‌ی پێیان سپێردرابوو، هه‌روه‌ك له پێشبڕكێشدا بوون بۆ دابینكردنی پارێزگاری پێویست بۆ كادران له دادوه‌ران و فه‌رمانبه‌ران.\nروونیشیكرده‌وه كه دڵنیایی ته‌واومان له نوێنه‌رانی حزبه سیاسیه‌كان و رێكخراوه‌كانی كۆمه‌لًَی مه‌ده‌نی به‌دیكرد، كه پشتیوانییه‌كی زۆریان لێكردین له به‌ئه‌نجامگه‌یاندنی پرۆسه‌كه‌داو هیچ یه‌كێك له‌و حزبانه ده‌ستیان له پرۆسه‌ی جیاكردنه‌وه‌و ژماردنی ده‌نگه‌كان وه‌رنه‌داوه، به‌ڵكو په‌رۆشی ئه‌وه بوون پرۆسه‌كه به ئه‌مانه‌ت و بێلایه‌نی و دڵسۆزییه‌كی ته‌واوه‌وه به‌ڕێوه‌بچێت، پشتیوانی هه‌ره گه‌وره‌ش بوون بۆ به‌دیهێنانی ئه‌و ئامانجه. هه‌روه‌ك پرۆسه‌كه به سه‌رپه‌رشتی راسته‌وخۆی نوێنه‌رانی نه‌ته‌وه یه‌كگرتووه‌كان به‌ڕێوه‌چوو.\nراگه‌یه‌نراوه‌كه ده‌ڵێت: له‌به‌ر ئه‌وانه به پێزانینێكی زۆرو هه‌ستێكی نیشتمانییه‌وه سوپاسی هه‌موو خه‌ڵكی سلێمانی ده‌كه‌ین كه نوێنه‌رایه‌تی یه‌كڕیزی راسته‌قینه‌ی عیراق ده‌كه‌ن، هه‌روه‌ك سوپاسی هه‌موو ئه‌و فه‌رمانبه‌رانه ده‌كه‌ین كه به‌شداری پرۆسه‌ی جیاكردنه‌وه‌و ژماردنیان كردو متمانه‌ی ته‌واویشمان هه‌یه كه پارێزگای سلێمانی نموونه‌ی باڵای یه‌كێتی عیراقه.


کاردۆ محەمەد: ناهێڵین فراکسیۆنی گۆڕان بخرێتە ناو هیچ سیناریۆیەک\nرێکخەری ژووری پەرلەمانی بزوتنەوەی گۆڕان رایدەگەیەنێت، پەرلەمانی کوردستان نەیتوانیوە ببێتە ناوەندی بڕیار و هەمیشە چاوەکان لەسەر ئەوەبوون پەرلەمان بچوکبکرێتەوە، دەشڵێت: پشتیوانی فراکسیۆنەکەمان دەکەین و کارەکانی ئەوان گوزارشت لە رای بزوتنەوەکە دەکات، ناهێڵین بچنە ناو هیچ سیناریۆیەک کە بیانەوێت لەکەداریان بکەن.\nکاردۆ محەممەد رێکخەری ژوری پەرلەمانی بزوتنەوەی گۆڕان لە لێدوانێکدا بۆ میدیای گۆڕان رایگەیاند، پەرلەمان دەسەڵاتێکی بەهێزە و دەبێت نوێنەرایەتی گەل دەبێت بکات، بەڵام بەداخەوە لە کوردستان بە زۆر هۆکار نەتوانراوە ببێتە ناوەندی بڕیار و بڕیارەکان لەدەرەوە دەدرێت، هەربۆیە سیناریۆی وا رێکدەخرێت کە پەرلەمان لەبری رۆڵبینین لە تێپەڕاندنی قەیرانەکان؛ بچوکبکرێتەوە و لاوز بکرێت.\nپەرلەمانتارانی گۆڕان کاریان لەسەر ئەنجامدانی چاکسازی کردوە\nلە بارەی تێڕوانی بزوتنەوەی گۆڕان بۆ کارابوونی رۆڵی پەرلەمان لە هەرێمی کوردستان، کاردۆ محەمەد وتی: "ئیمە وەک گۆران بڕوامان بە پەرلەمان هەیە، پێمانوایە خەباتی پەرلەمانی دەتوانێت گۆرانکاری بکات و ئاڵوگۆڕی دەسەڵات بکات بە پشتیوانی خەڵکی کوردستان، دەمانەوێت پەرلەمان ببەینەوە سەر ئەو سکەیەی کە وەک دەزگایەکی یاسادانان و رۆڵی چاودێریکردن کارەکانی خۆی بکات و شکۆی پەرلەمان بگەڕێنینەوە".\nرێکخەری ژوری پەرلەمانی بزوتنەوەی گۆڕان دەڵێت: تائێستا پەرلەمانتارانی ئێمە بە بڕوایەکی بە هێزەوە ویستویانە ڕۆڵ بدەنە پەرلەمان و گوزارشتیان لە بنەماکانی گۆڕان و ئەو چاکسازیانە کردووە کە گۆران دەیەوێت، بە پشتیوانی خەڵکی خۆمان و پەرلەمانتارەکانمان رێگە نادەین پەرلەمان پەکبخرێت لە جیبەجێکردنی ئەرکەکانی کەنوێنەرایەتی خەڵکە.\nگۆڕان چ پەرلەمانێکی دەوێت؟\nلەبارەی ئەوەی کە ئایا بزوتنەوەی گۆڕان چ جۆرە پەرلەمانێکی دەوێت و کار و ئەرکەکانیان چۆن رێکبخرێت، کاردۆ محەمەد ئەوە دەخاتەڕوو، کە گۆڕان پەرلەمانێکی دەوێت دەربڕی رای خەڵکی کوردستان بێت و بتوانێت لێپیچینەوە لە حکومەت بکات و بەدواداچون بۆ کەیسەکانی گەندەڵی بکات و بتوانێت دامەزراوەکان بە یاسا سەربەخۆ بکات، پەرلەمانێک؛ بتوانیت بودجە پەسەند بکات و متمانە لە کەسانی گەندەڵ وەربگرێتەوە و ڕۆڵی هەبێت لە یەکلاکردنەوەی پرسە چارەنوسسازەکانی کوردستاندا.\nدەشڵێت: "دەمانەوێت یاسا بۆسەر رەفەکان نەبێت و بۆ جێبەجیکردن بێت، هەتا هێزێکی نیشتیمانی دروست نەبێت و چەکداری حزبی بوونی هەبێت، سەروەربوونی یاسا و سەربەخۆ بوونی دامودەزگاکان کێشەیەکی گەورەیە، هەوڵەکانی ئێمە و بونی ئێمە لەهەرشوێنێک بێت بۆ ئەو ئامانجانەیە کە لە هەڵبژاردنەکاندا بەڵێنمانداوە جێبەجێی بکەین.\nنامانەوێت پەرلەمان ببێتە قوربانی\n"نامانەوێت پەرلەمان ببێتە قوربانی، هەوڵدان بۆ بچوککردنەوەی پەرلەمان، لێدانە لە ناوەندێک کە دەربڕی رای خەڵکی کوردستانە" کارۆدۆ محەمەد وای وت.\nرێکخەری ژوری پەرلەمانی بزوتنەوەی گۆڕان باس لەوەش دەکات، کە هێزێکی راگەیاندن هەیە و دەیەوێت خزمەت بەو سیاسەتە بکات کە کار لەسەر بچوککردنەوەی پەرلەمان دەکەن.\nئەو پێیوایە؛ دەبێت هەموو ئاراستەکان بەرەو ئەوە بێت، کە رێگە نەدرێت پەرلەمان ببێتە قوربانی، بەڵکو ناوەندێک بێت بۆ دەربڕینی ویستی داخوازییەکانی خەڵک.\nخەڵکی کوردستان دەتوانن رۆڵیان هەبێت\nکاردۆ محەمەد راشیگەیاند، ئەور ێگایەی گرتومانەتەبەر رێگای هەڵبژاردنە، پێمانوایە خەڵکی کوردستان بە پشتیوانی و بەشداریکردنی نوێنەرەکانیان دەتوانن ڕۆڵیان هەبێت لەهەر پرسێکدا کە پەیوەندی بە هەڵبژاردن و دیموکراسیەوە هەبێت و لە هەموو روداوەکاندا پشتیوانی ئەو نوێنەرانەبن کە دەربڕی خواست و ویستی ئەوانن، چونکە پەرلەمان شوێنێکە کە نابێت فەرامۆش بکرێ؛ وەک ئەوەی هەندێک خەڵک کاری بۆ دەکات.\nفراکسیۆنی گۆڕان دەربڕی پەیامی خەڵکە\nکاردۆ محەمەد وتیشی: تائێستا بزوتنەوەی گۆڕان و فراکسیۆنەکەی و پەرلەمانتارەکانی، دەربری ئەو پەیامەن کە خەڵک دەنگی پێداوە.\nراشیگەیاند، فراکسیۆنی گۆڕان خەڵکی بەتوانای هەیە و کار بۆ هەموو ئەو بەرنامانە دەکەن کە بزوتنەوەی گۆڕان کاری بۆ دەکات لەپێناو چاکەی گشتیدا، ناهێڵین فراکسیۆنەکەمان بچێتە ناو هیچ سیناریۆیەک کە بیانەوێت لەکەداریان بکەن.\nکاردۆ محەممەد رێکخەری ژوری پەرلەمانی بزوتنەوەی گۆڕان ئەوەشی خستەڕوو، کە پەرلەمان شێوازێکە لەو شێوازانەی کە دەیانگەیەنێتە ئامانجەکان، وتیشی؛ جگە لە پەرلەمان رێگای دیکە نابینین بۆ چارەسەرکردنی کێشەکان.\nکێشەکە دەسەڵاتی دادوەریە نەک هەڵگرتنی پارێزبەندی\nلەبارەی هەڵگرتنی پارێزبەندی لەسەر پەرلەمانتار، رێکخەری ژووری پەرلەمانی بزوتنەوەی گۆڕان رایگەیاند، ئەگەر هەڵگرتنی پارێزبەندی لەسەر پەرلەمانتار لە رواڵەتدا پرسێکی یاسایی بێت، بەڵام گرفتەکە بابەتی دەسەڵاتی دادوەریە لە هەرێمی کوردستان، چونکە یەکێک لە گرفتە گەورەکان پرسی دەسەڵاتی دادوەریە، کە نەتوانراوە وەک دەزگایەکی پارێزراوبێت، ئەگەر توانرا سەربەخۆیی و ئازادی دەسەڵاتی دادوەری پارێزراوبێت، ئەوکات گەرەنتی دەبێت بۆ پاراستنی کەسایەتی و شکۆی هەموو کەس و هاوڵاتیەک کە دەتوانێت بە ئاسایی بچێتە بەردەم دادگا، چونکە پاراستنی سەربەخۆیی دادگا دەبێتە زامنێکی بەهێز بۆ سەروەری یاسا و پاراستنی کەسایەتی تاک.\nروونکردنەوەیەك لە ژوری پەرلەمان و ژوری حکومەتی بزووتنەوی گۆڕان\nکاردۆ محەمەد: ئەرکى فراکسیۆنى گۆڕان چاودێریکردنى حکومەتە لەو بەڵێنانەى بۆ چاکسازى دراون


بەرپرسێکی یەكگرتووی ئیسلامی: مەسرور بارزانی كەسێكی جدییە بۆ چاكسازی\n"ئەگەر كورد یەك دەنگ نەبن، ئەگەری هەیە لەپەنای هەمواری دەستوور دامەزراوە دەستوورییەكانی هەرێمی كوردستان تێكبدەن"\nشوان به‌رزنجی 06/11/2019 - 20:06 بڵاوکراوەتەوە لە چاوپێكەوتن\nسەعید عەلی عەبۆ، ئەندامی ئەنجومەنی جێبەجێكردنی یەكگرتووی ئیسلامیی كوردستان (مەكتەبی سیاسی)، لە گفتوگۆیەكی تایبەتی (باس)دا، باس لە رەوشی هەرێمی كوردستان و عێراق دەكات. رای دەگەیەنێت، خۆپشاندانەكانی عێراق خۆڕسك نین و لەگەڵ لادانی عادل عەبدولمەهدیشدا نین. ئاشكراشی دەكات، هیچ هاوپەیمانییەكیان لەگەڵ نەوەی نوێ و كۆمەڵی ئیسلامیدا نییە.\nسەرەتا باسی لە رەوشی عێراق كرد و گوتی: "ئەگەر بە شێوەیەكی عاقڵانە مامەڵە نەكرێت، دۆخی عێراق بەرەو ئاقارێكی خراپ دەڕوات، چونكە دۆخی عێراق جیاوازە لە وڵاتانی تر، نەتەوە و مەزهەب و ئایین و كەمینەی زۆری تێدایە، ئەگەر دۆخەكە لە كۆنترۆِڵ دەربچێت، بەرەو كارەسات دەڕوات".\nئەو پێی وایە، هەموو ئەو خۆپیشاندانانەی لە عێراق دەكرێت، خۆڕسك نین، بەڵكوو دەستێوەردانیشی تێدایە، گوتیشی: "قەناعەتم نییە خۆپیشاندانەكانی عێراق خۆڕسك بن، راستە خەڵك بێزارە و خزمەتگوزاری و دامەزراندن نییە و گەندەڵی هەیە، بەڵام ئەم خۆپشاندانانە دەستی سیاسییان تێدایە".\nروونیشی كردەوە، دەبێ دەرفەتی زیاتر بە عادل عەبدولمەهدی بدرێت كار بكات، گوتیشی: "دەبێ دەرفەت بە عەبدولمەهدی بدرێت و لە سەرۆكایەتیی حكوومەتدا بمێنێتەوە، ئێمە لەگەڵ لادانیدا نین، ئەو كەموكوڕییانەی ئێستا لە عێراق هەن، پەیوەندییان بە حكوومەتەكەی ئەوەوە نییە، بەڵكوو كێشەی كەڵەكەبووی حكوومەتەكانی پێشوون، بە تایبەت حكوومەتەكانی مالیكی و عەبادی، بۆیە دەبێ دەرفەت بە سەرۆك وەزیرانی ئێستا بدرێت و هەموولایەك هاوكاری بین، تا كێشەكان چارەسەر بكرێن، چونکە بەلادانی ئەو تەنگژەكان قووڵتر دەبنەوە".\nسەعید عەلی عەبۆ، ئاشكرای دەكات، لە هەمواری دەستووری عێراق، تەڵەیەك دژی هەرێمی كوردستان هەیە: "ئەگەر كورد یەكڕیز و یەك دەنگ نەبن و ئاگادار نەبن، ئەگەری هەیە لەپەنای هەمواری دەستوور، دامەزراوە دەستوورییەكانی هەرێمی كوردستان تێكبدەن، ئەو دەسەڵاتانەی بە هەرێم دراون، كەم بكرێنەوە یان نەهێڵدرێن".\nدووپاتیشی دەكاتەوە، لەنێو ماڵی شیعە لە عێراق، ململانێیەكی توند هەیە، بە تایبەت لەنێوان مالیكی و عەبادی و سەدر، ئەوان دێن سواری شەپۆڵی ناڕەزاییەكانی شەقام دەبن و بۆ خۆیان دەیقۆزنەوە.\nئەو بەرپرسەی یەكگرتوو روو لە لایەنە سیاسییەكانی كوردسان دەكات و دەڵێت: "دەبێ لایەنە سیاسییەكانی كوردستان هەوڵەكانی خۆیان یەك بخەن، ئێستا سەركۆمار كوردە، جێگری سەرۆك وەزیران كوردە، فراكسیۆنە كوردستانییەكان لە پەرلەمانی عێراقدان، دەبێت بە یەك دەنگی لەگەڵ لایەنە سیاسییەكانی كوردستان و حكوومەتی هەرێمی كوردستان، بۆ هەموو ئەگەرێك پێكەوە هەنگاو بهاوێن و بڕیار بدەن".\nعەبۆ، پێی وانییە لە عێراق دۆخێكی بەو جۆرە لەئارادا بێت، کە سیستەمی دیكتاتۆری بێتەوە كایەوە، گوتیشی: "ئەگەر عێراق وەكوو سەردەمی سەدام حوسێن ببێـتەوە بە تاكڕەوی و دیكتاتۆری، ئەوا پارچە پارچە دەبێت، راستە عەقڵیەتەكە لە بەغدا عەقڵیەتێكی مەركەزی و سەدامیی ماوە، بەڵام سیستەمی دیكتاتۆری لە عێراق سەرناگرێت، ئەگەر شتی لەم جۆرە هەبێت، ئەوا لە عێراق شەڕی ناوخۆیی روو دەدات".\nئەو رەخنە لە موقتەدا سەدر دەگرێت، كەوا بەناوی چاكسازی سواری شەپۆڵی ناڕەزایەتیی شەقام دەبێت، گوتیشی: "سەدر لەدوای ساڵی 2003وە بەشدارە لە حكوومەت و بەشێك بووە لە دەسەڵات، بەڵام دێت شەپۆڵی ناڕەزاییەكانی خەڵك بۆ بەرژەوەندیی خۆی دەقۆزێتەوە".\nلەبارەی بەشدارنەبوونی ناوچە سوننییەكان و حزبە سوننییەكان لە خۆپشاندانەكانی عێراق، دەڵێت: "سوننەكان هیچ هێزێكی وایان نەماوە شتێك بكەن و زۆربەی ناوچە سوننییەكانیش وێرانن، لە ساڵی 2013 خۆپیشاندانی سوننەكان هەبوو، بەڵام بەناوی ئەوەی تیرۆریست و داعشن كپ كرانەوە، ئێستاش سوننەكان بێنە ناو خۆپیشاندانەوە، خراپتریان بەسەر دێت".\nعەبۆ راشی گەیاند: "عێراق داهاتی زۆر زۆرە، لەدوای ساڵی 2003 تاوەكوو ئێستا ئەگەر حزبەكان بیانویستایە، ئەوا عێراق لە رووی خزمەتگوزارییەوە زۆر پێش دەكەوت".\nلەبارەی ئامادەكارییەكانی كۆنگرەی یەكگرتووی ئیسلامی، گوتی: "لیژنەی ئامادەكاریی كۆنگرە كاری خۆی دەكات، كاتی بەستنی كۆنگرە دیاری نەكراوە، كارەكان تەواو بن كۆنگرە دەبەسترێت".\nسەبارەت بە لابردنی پاشگری ئیسلامی لە حزبەكەیان و خۆكاندیدكردنەوەی ئەمینداری گشتی، ئەو دەڵێت: "دەبێ كۆنگرە ئەو بڕیارە بدات، ئاخۆ پاشگری ئیسلامی دەمێنێتەوە یان لا دەبرێت، مامۆستا سەڵاحەددین مافی هەیە خۆی كاندید بكات، زۆر كەس مافی هەیە خۆی بپاڵێوێت بۆ پۆستی ئەمیندار، بەڵام هەموو ئەوانە دەمێنێتەوە بۆ كاتی كۆنگرە".\nسەبارەت بە ئەنجامدانی چاكسازی لە هەرێمی كوردستان، سەعید عەبۆ گوتی: "دەبێت چاكسازی لە كوردستان بكرێت، دەرفەتی چاكسازییش هەیە، دەبێت حكوومەت چاكسازی بكات و خزمەتگوزارییش بۆ خەڵك دابین بكات، ئەگەر ئیرادە هەبێت چاكسازی ئاسانە، بەو مەرجەی بابەتی حزبایەتیی لێ بهێندرێتە دەرەوە و بەرژەوەندیی میللەت بخرێتە پێش بەرژەوەندیی حزبی، ئەوکات دەتواندرێت هەموو چاكسازییەك بكرێت، خودی سەرۆكی حكوومەت كەسێكی جدییە و دەكرێت رۆڵی هەبێت لە چاكسازی، بەڵام دەبێت ئیرادەیەكی بەهێز هەبێت بۆ ئەوەی چاكسازی ئەنجامی هەبێت".\nلەبارەی هاوپەیمانییان لەگەڵ نەوەی نوێ و كۆمەڵی ئیسلامی، گوتی: "هیچ هاوپەیمانییەكمان لەگەڵ نەوەی نوێ و كۆمەڵی ئیسلامیدا نییە، ئەگەر لەسەر هەندێك بابەت نزیكی و هاوهەڵوێستی هەبێت، ئەوە مانای هاوپەیمانی نییە، ئێمە وەكوو یەكگرتووی ئیسلامی خاوەنی بڕیاری سەربەخۆی خۆمانین".\nپەرلەمانتارێکی عێراق: گۆڕینی سیستەمی عێراق لە پەرلەمانی بۆ سەرۆكایەتی نزیكە لە مەحاڵ\nکەشوهەوای زستانی ئەمساڵی کوردستان چۆن دەبێ؟\nبڕیارە لە رێگەی بیرۆکەی پڕۆژەیەكەوە خزمەتگوزاری بگەیەندرێتە 8ی حەسارۆك\nبۆ بەئەلیكترۆنیكردنی مامەڵەی هاووڵاتییان رێكارێك دەگیرێتە بەر


لەسەر ئاستى هەرێمى كوردستان بە باشترین زانكۆ و لەسەر ئاستى عێراقیش بەسێیەم باشترین زانكۆ دەستنیشاندەكرێت.\nبە پیێ داویین ریزبەندى باشترین زانكۆكانى جیهانى كە دەزگاى (SCImago بۆ ریزبەندى دامەزراوەكان) ئەنجامیداوه، لەسەر ئاستى 10 باشترین زانكۆكانى عێراق ، زانكۆى سلێمانى لە پلەى سێیەم دایە ، و لەسەر ئاستى زانكۆكانىهەرێمى كوردستانیش پلەى یەكەمى بەدەست هێناوە، ئەمەش بە تومارێكى نوێ دادەنرێت لە مێژووى زانكۆكەدا .\n(SCImago) بۆ ریزبەندى دامەزراوەكان) كە بە (SIR) دەناسرێت سالآنە بە پیێ پێوەرى زانستى ریزبەندى بۆ زانكۆكانىجیهان دەكات ، لەسەر ئاستى عێراق پێگەى زانكۆى سلێٍمانى بەرزبوونەوەیەكى بەرچاوى بە خۆیەوە بینیوە بە شێوەیەك كە تەنها چەند خاڵێك لە پاش یەكەمى ریزبەندییەكەوە دێت.\nئەوەى جیێ سەرنجە جگە لە زانكۆى سلێمانى هیچ زانكۆیەكى ترى هەرێمى كوردستان لە رێزبەندى 10 باشترینزانكۆكانى عیراق دا نییە ، بەلآم زانكۆ سلێمانى بە سێیەم باشترین زانكۆى عیراقى دەستنیشانكراوە ئەمەش بە واتایە ئەوەدێت كە لە سەر ئاستى هەرێمى كوردستان یەكەمینە.\n(SCImago بۆ ریزبەندى دامەزراوەكان ) لە پێنچ سێكتەرى جیاواز دا ریزبەندى بۆ ئاستى زانكۆ و دامەزراوەئەكادیمییەكان دەكات لەوانە : حكومى ، تەندروستى ، خوێندنى بالآ ، تایبەت ، ئەوانى دیكە . پێوەرە و ستانداردەكانىهەڵسەنگاندنیش ئەم بوارانە لەخۆدەگرێت : هەگبەى توێژینەوەكان ، هەماهەنگى نێودەوڵەتى ،و ئاستى بڵاوكراوەكان -ئیمپاكت فاكتەر.\nبە پیێ ئەم بوارانە لەسەر ئاستى 10 باشترین زانكۆ حكومییەكانى عێراق زانكۆى سلێمانى لە پێگەى سێیەمدایە بە پلەى (718)یە كە تەنها 7 خاڵى ماوە بگاتە یەكەمى ریزبەندییەكە.\n( SCImago بۆ ریزبەندى دامەزراوەكان) دامەزراوەیەكى زانستییە هەڵسەنگاندن بۆ زانكۆ و دامەزراوە ئەكادیمییەكاندەكات كە بنكەى سەرەكى لە ولآتى ئیسپانیایە و ئەم دامەزراوانە لە خۆ دەگرێت :\n ئەنجومەنى توێژینەوەى نیشتمانى ئیسپانیا\n زانكۆى گرانادا\n زانكۆى كارلوسى سێیەمى مەدرید\n زانكۆى ئەڵكالا\n زانكۆى ئێكستریمادورا\n- لەگەڵ چەندین دامەزراوەى ترى زانستى و ئەكادیمى ئیسانیا پۆلێنكاری ئەكادیمى و زانستى بۆ دامەزراوە تایبەتەكانى بوارى توێژینەوە و راڤەى زانستى ، لەسەر بنچینەى ئەم بوارانە\nدەكات : ئەداى توێژینەوە، داهێنان و دەستپێشخەرییەكان ،و كاریگەرى كۆمەلآیەتى. رێژەى هەڵسەنگاندنەكانلە( 100% )\nبەمشێوەیە دیاری دەكرێت:\n 50% بۆ تویژینەوە و بلآوكراوە ئەكادیمى و زانستییەكان\n 30% داهێنان و دەستپێشخەرییەكان\n 20% كاریگەرى كۆمەلآیەتیەكان\nزانكۆی سلێمانی كە بە زانكۆى دایك دەناسرێت بۆ ماوەى چەندین ساڵە بە یەكەمى زانكۆكانى كوردستان دەست نیشاندەكرێت ، لە ریزبەندییە جیهانییەكان دا ساڵانە ریكۆری نوێ و پلەی بەرزتۆمار دەكات.\nجگە لەوەى لەسەر ئاستی هەرێمیكورستان بە پلەی یەكەم دێت و لەسەر ئاستی زانكۆكانی عیراقیش لە هەڵكشانی بەردەوام دایە بۆنموونە، لە ریزبەندی(Webometrics) بۆ ریزبەندیكردنی زانكۆ و دامەزراوە ئەكادیمیە باوەرپێكراوەكانی جیهان لە لایەن ئەنجوومەنی باڵای سەربە وەزارەتی خوێندنی باڵای وڵاتی ئیسپانیا یە زانكۆى سلێمانى لەسەر ئاستى هەرێمى كوردستان پلەى یەكەمى بەدەست\nهێناوە. هەروەها لە بە پێی رِیزبەندی ماڵپەرِی ئەلێكسا بۆ ماڵپەرِى زانكۆ عیراقییەكان ماڵپەرِی زانكۆى سلێمانى(univsul.edu.iq) پلەی یەكەمى رِیزبەندییەكەی وەرگرتووە، كە دەكاتە باشترینی زانكۆكانى هەرێمی كوردستان.


كوردستان: سه‌رۆک کۆمارێکی تێروریست\nکۆماری ئیسلامی ئێران نه‌ک هه‌ر بڕوای به دیموکراسی و مافی مرۆڤ و ئازادی و به‌ها مرۆڤایه‌تیه‌کان نیه به‌ڵکو دژی مرۆڤه‌کانه و هه‌موو کۆمه‌ڵگا به بچوک ئه‌بینی و ده‌بێ هه‌موو تاکێک له خزمه‌ت ڕێبه‌ری مه‌زهه‌بی دابێ و ئه‌وه‌ی له‌و هێڵه لا بدات ئه‌وا خۆا غه‌زه‌بی لێ ئه‌گرێ و ده‌بێ سزا بدرێ و هه‌رجۆره سزایه‌کیش ڕه‌وایه و خۆای گه‌وره پێی خۆش ده‌بی.\nبیست و حه‌وت ساڵی ته‌واوه ده‌سه‌ڵات دارانی کۆماری ئیسلامی ئێران به پێچه‌وانه‌ی ڕه‌وتی گۆڕانکایه جیهانیه‌کان ئه‌جوڵێنه‌وه و کۆمه‌ڵگای ئێران به‌ره‌و سه‌رده‌مه کۆنه‌کان ئه‌به‌نه‌وه و ئه‌یانه‌وێ خه‌ڵک له عیلم و زانست و زانیاریه زانستیه‌کان بێ به‌ش بن.\nده‌سه‌ڵاتدارانی ئیسلامی ئێران له ته‌واوی ئه‌م ماوه‌یه دا که حوکمیان به‌ده‌سته‌وه‌یه کار و کارنامه‌یا‌ن ته‌نیا کۆشتن ، ڕاونان ، به‌ند کردن ، هه‌ڵواسین، به‌رده‌باران کردنی ژنان و ده‌یان و سه‌دان کاری دژه مروڤانه و تێرور کردن بوه.\nگه‌لی کورد قوربانی ده‌سه‌ڵاتی ئیسلامی ئێرانه هه‌ر له یه‌که‌م کاته‌کانی به ده‌سه‌ڵات گه‌یشتنیه‌وه تا ئێستا و حیزبی دیموکراتی کوردستانی ئێرانیش وه‌ک ڕێبه‌ری جوڵانه‌وه‌ی ئازادیخۆازانه‌ی ڕۆژهه‌ڵاتی کوردستان گه‌وره‌ترین زه‌ربه‌ی تێروریستانه‌ی وێ که‌وتوه له لایه‌ن ئه‌و ده‌سه‌ڵاته کۆنه‌په‌ره‌سته‌وه و دوو ڕێبه‌ری به توانا و دیموکراتی تێرور کراون .\nئێستا که کۆمه‌ڵگای مروڤایه‌تی به گشتی و گه‌لانی ڕۆژ هه‌ڵاتی ناوین به تایبه‌تی به هوی به‌رهه‌م و قازانجی ئاسانکاری تکنیکی پێوه‌ندیگرتنه‌وه لێک نێزیک ده‌بنه‌وه و تێکڵاویان زیاتر ده‌بێ و ده‌نگیان باشتر به گۆێی یه‌کتتر ڕا ده‌گا و دوای ئه‌وه‌ی که گه‌لانی ئێران جه‌سورانه‌تر داوای گۆڕانکاری له‌و سیسته‌مه توتالیتاره ئه‌که‌ن و ئازادیان ده‌وێ و حازر به قه‌بوڵکردنی ده‌سه‌ڵاتی مه‌لاکان نیه‌ن ، ده‌سه‌ڵاتدارانی ئیسلامی ئێران که‌وتونه‌ته پیلان گێڕان و به ناوی سه‌رۆک کۆماری هه‌ڵبژێردراو له لایه‌ن خه‌ڵکه‌وه ئه‌یانه‌ۆێ جارێکیتر پایه‌کانی ده‌سه‌ڵاتی خۆیان پته‌و که‌نه‌وه و ده‌س به سه‌رکوت کردنی خه‌ڵک بکه‌ن .\nسه‌رۆک کۆماری ئیسلامی ئێران کۆنه به‌سیجیه‌کی په‌روه‌رده کراوی مه‌کته‌بی ویلایه‌تی فه‌قیهییه که بڕوای ته‌واوی به ڕێبه‌ر هه‌یه و خۆی به ده‌روێشی خامنه‌ێی ئه‌زانێ و له په‌یام و بانگه‌وازه‌کانیشی دا به ڕاشکاویه‌وه ڕاده‌گه‌یه‌نێ که دیموکراسی و ئازادی و مافی مروڤ ته‌نیا قسه‌ی بێ ناوه‌رۆکن و له‌گه‌ڵ ئه‌رزشه ئیسلامیه‌کان دا ناگونجێن و به کورتی ئه‌حمه‌دینژاد ده‌ڵێ که بێده‌نگ بن ئێمه چیمان وت هه‌ر ئه‌وه‌یه و ئه‌وه‌ی ده‌نگی لێوه بێ بێده‌نگی ئه‌که‌ین، وه‌ک چون له ماوه‌ی ئه‌م بست و حه‌وت ساڵه دا هه‌زاران مروڤی شۆڕشگێڕ و ئازادیخۆازیان له به‌ین برد و که‌سیش نه‌یتوانی بیرو و بۆچونی جیاوازی هه‌بێ.\nئه‌گه‌ر به وردی سه‌رنج بده‌ینه هه‌ڵۆێستی وه‌ڵاتانی پێشکه‌وتنخۆاز ده‌بینین که ئه‌مجاره‌یان ده‌سه‌ڵاتدارانی ئیسلامی ئێران به هه‌ڵه دا چونه و ئیتر له‌وه ناچێ تا دواێی بتۆانن ئه‌وه‌ی پێیان خۆشه ئه‌نجامی بده‌ن و به هه‌ڵبژاردنی ئه‌حمه‌دینژاد خه‌تی سووریان به‌زاند‌وه و کۆمه‌ڵگای مروڤایه‌تی ناتوانی قه‌بوڵی ئه‌وه بکات که وه‌ڵاتێک که‌سێ بکاته سه‌رۆک کۆماری خۆی که ئه‌و که‌سه مروڤێکی جانی ، جه‌نایه‌تکار و تێروریست بێ و ئێستاش بتۆانی ببێته خاوه‌ن چه‌که مه‌ترسی داره کۆمه‌ڵکۆژه‌کان و ئه‌مجاره‌یان نه‌ک هه‌ر گه‌لی کورد و گه‌لانی ئێران به‌ڵکو ئیسرائیل و وه‌ڵاتانی تری دنیا و گه‌لانی دیکه‌ی ناموسڵمان ئه‌که‌ونه مه‌ترسیه‌وه.\nسه‌ۆک وه‌زیرانی ئیتالیا وه‌ک یه‌که‌م هه‌ڵۆێست له به‌رانبه‌ر ئه‌و هه‌ڵبژاردنه‌دا له دیداری دیاریکراوی خۆی له‌گه‌ل سه‌رۆکی مجلێسی ئیسلامی ئێران پاشگه‌ز بووه و سه‌فه‌ره‌ی وڤدی ئێرانی بۆ ئیتالیا هه‌ڵوه‌شایه‌وه.\nدوای ئیتالیا وه‌ڵاتی هۆله‌ند هه‌ڵۆێستی خۆی ئاشکرا کرد و سه‌رۆکی پارله‌مانی ئه‌و ۆه‌ڵاته میوانی کردنی له پێشدا به‌رنامه بۆ داڕێژراوی وه‌ڤدی ئێرانی هه‌ڵۆه‌شانده‌وه و ئاماده بو ته‌نیا چه‌ند خوله‌کێک سه‌رۆکی پارله‌مانی ئێر‌انی ببینی و ئه‌مه‌ش گه‌وره‌ترین گۆرزی دیپلوماسیه که له وه‌ڵتێک بدرێ و ئه‌مجۆره هه‌ڵۆێستانه‌ش ته‌نیا له به‌رانبه‌ر ده‌سه‌ڵاتدارانی ئه‌و وه‌ڵاتانه دا ئه‌گیردری که ئێعتباری خۆیان له ده‌س داوه و ماوه‌ی ده‌سه‌ڵات و پێگه ناونه‌ته‌وه‌یه‌کانیان لاواز و له‌رزۆک بووه.\nدادگای مێکۆنوس ئه‌حمه‌دینژادی وه‌ک تاوانباری تێرور کردنی دوکتور شه‌رفکه‌نی سکرێتری گشتی حیزبی دیموکرات و هاوڕێکانی محکوم کردوه و وه‌ڵاتی ئیمریکاش ناوبراوی وه‌ک یه‌کێک له گروگان(بارمته) گیره‌کانی سه‌فاره‌تی ئیمریکا ناساند و له ئوتریش چه‌ندین کاربه‌ده‌ستی پایه‌به‌رزی ئه‌و وه‌ڵاته دوای ماوه‌یه‌کی دور و درێژ بێده‌نگی، جامی سه‌بریان پڕ بو و ڕایان گه‌یاند که ئه‌حمه‌دینژاد له کاتی تێرور کردنی دوکتور قاسملو سکرتێری گشتی حیزبی دیموکرات و هاوڕێکانی دا له ڤیه‌ن پێته‌ختی ئوتریش واته شۆێنی تێروره‌که دا بوه و ئه‌وه‌ش نیشانه‌ی ئه‌وه‌یه که سه‌رۆک کۆماری ئیسلامی ئێران خه‌ریکی کاری تێروریستی بوه و بێگومان له که‌سێکی تێروریست ناکرێ چاوه‌ڕوانی ئازادی و دیموکراسی و پاراستنی مافی مروڤ بکرێ و کاتی ئه‌وه هاتوه که کۆمه‌ڵگای مروڤایه‌تی و وه‌ڵاته دیموکرات و پێشکه‌وتوه‌کانی جیهان هه‌ڵۆێستی ڕاشکاوانه بگرن و کۆتاێی به سێ ده‌یه تۆقاندن و ڕه‌شه کۆژی و بێ حۆرمه‌تی کردن به ملیونان مروڤ بێنن.\nئه‌گه‌ر گه‌لی کورد بتوانی یه‌کڕیزی خۆی بپارێزی له ڕۆژهه‌ڵاتی کوردستان و ئه‌گه‌ر هێزه کوردیه‌کان و له سه‌رویانه‌وه حیزبی دیموکرات بتوانن به‌رنامه و پلانی خۆ یان بۆ به‌ربه‌ره‌کانێی جیدی کۆماری ئیسلامی ئێران، پێشکه‌ش بکه‌ن و ڵێک نێزیک ببنه‌وه ئه‌وا ئێمه براوه‌ی ئه‌م سی ساڵه ڕه‌نچ و قوربانی دانانه‌ین.\nبه هه‌ڵبژاردنی ئه‌حمه‌دینژاد له لایه‌ن ده‌سه‌ڵات دارانی ئیسلامی ئێرانه‌وه حیزبی دیموکراتی کوردستانی ئێران زورترین قازانج ئه‌کا به‌وه‌ی که دوو ڕێبه‌ری به وه‌فا و فیداکار و ئازادیخۆازی خۆی قوربانی دڕندایه‌تی ده‌سڵاتی ئیسلامی ئێران کردوه و به‌رده‌وام ڕای گه‌یاندوه که ئه‌و سیسته‌مه سیسته‌مێکی کۆنه‌په‌ره‌ستانه و بن پێ که‌ری مافه‌کانی مروڤ و دژه ئازادی و دیموکراسی و مافی گه‌لانی بن ده‌سته.\nله کاتێک دا ئابوری ئێران له‌وپه‌ڕی ئاڵۆزی دایه ، هه‌زاران و ملیونان مروڤ بێکارن ، ژنان هیچ مافێکیان نیه ، گه‌نجان بێ داهاتون ، گه‌لانی بن ده‌ست کێرد گه‌یشتوه‌ته سه‌ر ئێسقانیان ، هه‌ژاری له‌وپه‌ڕی خۆی دایه و ... دیاری کردنی سه‌رۆک کۆمارێکی تێروریست ته‌نیا ئه‌توانی مردنی ئه‌م ده‌سه‌ڵات و ئه‌قڵه گه‌نیوانه خێراتر بکات.\nposted by خالید عه‌زیزی | 10:00


راهێنەرانی ڤێگا راهێنان بە چەکدارانی لیوای قودس دەکەن لە سوریا لە وێنەیەکدا کە لە کانونی دووەم 2019 بڵاوکراوەتەوە. [ڤی کۆنتاکتێ\_ئۆلێگ بلۆخین]\nئەو بەڵگە زۆرانەی لە ئارادان دەربارەی ئەوەی روسیا زیاتر پشتدەبەستێت بە یەکە سەربازییە نایاساییەکان بۆ چارەسەرکردنی کێشە ستراتیژییەکان لەو وڵاتانەی بەرژەوەندیی جیۆپۆلۆتیکییان هەیە، مایەی هەڵوێستە لەسەرکردنن.\nجگە لە گروپی واگنەر -- کە کۆمپانیایەکی تایبەتی سەربازییە و بەئاشکرا بەشدارە لە شەڕەکانی خۆرهەڵاتی ئۆکرانیا، سوریا، لیبیا، سودان، ڤەنزوێلا، مەدەگەشکەر و چەندین وڵاتی دیکەش و لەلایەن چەند دەزگایەکی نزیک لە سەرۆکی روسیاوە، ڤلادیمێر پوتین، دروستکراون -- کۆمپانیای تایبەتی سەربازیی ڤێگا لەژێر چاودێریدایە.\nبەڵێندەرانی لەمجۆرە رێدەدەن بە رژێمی روسیا قوربانی بخاتەوە و قوربانی بدات، بێئەوەی هیچ کام لە خوێنڕێژییەکان لەسەر کرێملین تۆماربکرێن.\nلە ئازاری 2019، تیمی هەواڵگریی باگرژییەکان، گروپێکی سەربەخۆ کە پێکدێت لە بلۆگەرە روسییەکان کە سەرچاوە کراوەکان بۆ لێکۆڵنەوە جەنگییەکان بەکاردەهێنن، دەستیکردە بڵاوکردنەوەی ئەو زانیاریانەی ئەوە دەردەخەن کە بەکرێگیراوانی ڤێگا لە 2018وە لە سوریا چالاکن بۆ پشتیوانیکردنی سەرۆک بەشار ئەسەد، هەروەک هاوتاکانیان لە گروپی واگنەر.\nپشتیوانیکردنی چەکدارانی لیوای قودس\nلە سەرەتادا، ڤێگا چەندین کەسایەتی و کۆمپانیا و بانک و کەشتیی جۆراوجۆریان لە ناوچە زۆر مەترسیدارەکان دەپاراست.\nبەڵام لەم چەند ساڵای رابردوودا، ڤێگا چالاکییە ئەمنییەکانی خۆی فراوانترکردووە بۆ مەشق و راهێنانکردن بە میلیشیاکان لەجیاتی حکومەتی روسیا.\nڤێگا راهێناندەکات بە میلیشیایەکی زۆرینە فەڵەستینی کە بە لیوای قودس ناسراون، گەورەترین یەکە لە حەلەب کە پشتیوانی حکومەتی سوریا دەکات.\nتیمی هەواڵگریی بارگرژییەکان ئەنجامی کۆتاییان راگەیاند دوای لێکۆڵینەوە لەو وێنانەی لەلایەن ئۆلێگ بلۆخینەوە گیراون، کە لە سوریا کاری رۆژنامەوانی دەکات بۆ بڵاوکراوە ئینتەرنێتیەکانی ئاننا نیوز و روسکایە ڤێسنا (بەهاری روسیا)، کە لایەنگری کرێملینن.\nوێنەکان ئەو سەربازانە پیشاندەدەن کە جلوبەرگی کۆمپانیای خزمەتگوزارییە ستراتیژییەکانی ڤێگایان پۆشیوە.\nبەگوێرەی لێکۆڵینەوەکان، خزمەتگوزارییە ستراتیژییەکانی ڤێگا لە ساڵی 2011 لە ئۆکرانیا دامەزراوە لەلایەن سەربازە بەئەزموونەکانی هێزە تایبەتەکانی ئۆکرانیا و روسیاوە. لە 2012 بووە خزمەتگوزارییە ستراتیژییەکانی ڤێگاسی، کاتێک دامەزرێنەری کۆمپانیاکە، هاوڵاتی ئۆکرانی ئاناتۆلی سمۆلین، بنەکەکەی گواستەوە بۆ قوبروس.\nسمۆلین، سەربازێکی بەئەزموونی هێزی دەریایی و کەی بی جی سۆڤیەت بوو، هەروەها ئەندامی پێشووی هێزەکانی وەزارەتی ناوخۆی ئۆکرانیا بوو، لە ئازاری 2019 بە بی بی سی وت کە رۆیشتووە بۆ قوبرس چونکە یاساکانی کەی بی جی رێیان بەوە دەدا.\nنوسینگەی سەرەکی لە قوبروسە، لەگەڵ چەند ئۆفیسێکی دیکە لە ئۆکرانیا، روسیا، سوریا، سریلانکا و میسر.\nبەگوێرەی راپۆرتێکی دۆیچە ڤێلە لە ئازاری 2019، بە وەرگرتنی وتەکانی بڵاوکراوەی ئۆنلاینی ئەلمۆدۆن، روسیا لە 2019وە "بەشێوەیەکی بەرچاو پشتیوانیی بۆ لیوای قودس زیادکردووە". بەگوێرەی راپۆرتەکە، گروپە فەڵەستینییەکە سەدان ئەندامی بەدەستهێناوە، لەنێویاندا کەمینەکان.\nراپۆرتەکان لە کانونی دووەمی 2019 روسیایان وەک هێزی پشت ڤێگا ناساند.\nبەگوێرەی تیمی هەواڵگریی بارگرژییەکان، سمۆلین خۆی بەشداریی کردووە لە مەشقکردن بە چەکدارانی لیوای قودس لە سوریا. وێنەکانی کاتی راهێنانەکان کەسێکیان تێدایە لەو دەچێت.\nچالاکی 'لە سێبەردا' لە خۆرهەڵاتی ناوەڕاست\nچاودێران لە ناوەندی ئاسیا، کۆمپانیا سەربازییە تایبەتەکانی روسیا وەک هەڕەشەیەکی چەندلایەنە دەبینن بۆسەر ئەمنیەتی وڵاتەکانیان.\nتایبەتمەندێکی بواری زانستی سیاسی و پەیوەندییە نێودەوڵەتییەکان، ئێدیل ئۆسمۆنبێتۆڤ لە بیشکێک، وتی کۆمپانیا سەربازییە تایبەتەکانی وەک گروپی واگنەر ئەو چالاکییە هەواڵگری و ئەرکە سەربازییانە جێبەجێدەکەن کە مۆسکۆ ناتوانێت راستەوخۆ ئەنجامیانبدات.\nوتی: "ئەوانە هێزی چەکداری فەرمی نین کە بکەونە ژێر یاسا نێودەوڵەتییەکانەوە؛ ئەو دەوڵەتانەی بەڕێوەیاندەبەن بەرپرسیارێتی کردەوەکانیان هەڵناگرن."\nرائیدێکی خانەنشینکراوی سوپای کازاخستان و ئەفسەری پێشوو لە هێزی ئەڵماتیی هەرێمی، داورێن ئۆسپناۆڤ، وتی ڤێگا تەنیا یەکێکە لە کۆمپانیا سەربازییە تایبەتەکان کە بە فەرمانی کرێملین دروستکراوە.\nناوبراو ناوی کۆمپانیا سەربازییە تایبەتەکانی دیکەی برد -- شخیت (قەڵغان) و پاتریۆت -- کە بەشێوەیەکی فەرمی لە روسیا بوونیان نییە بەڵام چالاکانە پیاوانی گەنج رادەکێشن بۆ ئەنجامدانی ئەرکە پڕمەترسییەکان لە رۆژهەڵاتی ناوەڕاست.\nئۆسپانۆڤ وتی: "جیاواز لە گروپی واگنەر، ڤێگا و کۆمپانیا سەربازییە تایبەتە روسییەکانی دیکە کەرەستەی سەربازی و ئۆتۆمبیلی زرێپۆش یان تۆپهاوێژیان نییە و هیچ شەڕێکیان نەبینیوە. ئەوانە لە سێبەرەکاندان، کار لەسەر لایەنی ئەمنی دەکەن و مەشق و راهێنان بە چەکداران دەکەن، بەڵام دەکرێت ئەمە تەنیا قەڵغانێک بێت بۆ شاردنەوەی تاوانەکانی جەنگ."\nراکێشانی چەکداران لە ئاسیای ناوەند\nئۆسپانۆڤ وتی کۆمپانیا سەربازییە تایبەتە روسییەکان لە چالاکییە وێرانکارییەکانیشدا بەشدارن، نەک هەر تەنیا ئەرکە "ناڕوون و نهێنییەکان". ئەوانە پیاوانی گەنجی خێزانە هەژارەکان رادەکێشن، بەزۆری ئەوانەی لە روسیا دەژین و پێشنیاری پارەی زۆریان بۆ دەکەن تا لە سوریا شەڕبکەن.\nوتی: "زۆربەی ئەو بەکرێگیراوانە دەکوژرێن، بەڵام هیچ لایەنێک بە بەرپرس راناگیرێت."\nراکێشانی ئەندامان لە وڵاتانی ئاسیای ناوەندیش ئەنجامدەدرێت.\nلە ئابدا، دەرکەوت کە دەزگای ئاسایشی ئۆکرانیا دۆسییەیەکی تاوانی لە دژی 15 ئەندامی گروپی واگنەر کردبووەوە، لەنێویاندا سێ کەسی کیرگزستانی، کە تۆمەتباربوون بە شەڕکردن لە خۆرهەڵاتی ئۆکرانیا شانبەشانی جوداخوازەکانی سەر بە روسیا.\nدوو ساڵ پێشتر، رۆژنامەی کارەڤانی کازاخی وتەی دەزگای ئاسایشی ئۆکرانیای وەرگرت کە رایگەیاند بێلاروسی و مۆلدۆڤی و کازاخییەکانیش وەک بەشێک لە کۆمپانیایەکی تایبەتی ئەمنیی روسیا شەڕدەکەن.\nتایبەتمەندێکی بواری زانستە سیاسییەکان لە کیەڤی پایتەختی ئۆکرانیا، ئەندرێی بوزارۆڤ بە رۆژنامەی کارەڤانی وت کۆمپانیا تایبەتە ئەمنییە روسییەکان خەڵکانی بیانی دادەمەزرێنن بۆئەوەی "سکاڵای کەمتر" بچێتە سەر روسیا، بەبێئەوەی سەرچاوەی ئەو سکاڵایانە دیاریبکات.\nوتی بەکرێگیراوەکان رازین بە هۆکاری داراییش کار بۆ کۆمپانیا تایبەتە ئەمنییەکان بکەن.\n'ئامێرەکانی کوشتن'ی سەر بە کرێملین\nئۆسپانۆڤ دڵنیایە کە ڤێگا پەیوەندییەکی پتەوی لەگەڵ کرێملیندا هەیە، لەوکاتەوەی راهێنان بە گروپێکی پشتیوانیکراو لەلایەن روسیاوە دەکات.\nوتی: "هیچ پێویست بەوە ناکات بەوە گومڕابیت کە ڤێگا بەشدارینناکات لە شەڕدا و پەیڕەویدەکات لە یاسا نێودەوڵەتییەکان دەربارەی کۆمپانیا تایبەتە ئەمنییەکان. هیچ گومانێک لەوەدا نییە کە لەکاتی پێویستدا، کۆمپانیا تایبەتە ئەمنییەکانی وەک ڤێگا دەخرێنەگەڕ، بە شێوەیەک لە شێوەکان و دەخرێنە ناو شەڕێکی ئاوێتەوە و ئەرکە جەنگییەکانی کرێملین جێبەجێدەکەن، هەروەک لە ئۆکرانیا روویدا."\nتایبەتمەندێکی بواری زانستە سیاسییەکان و بەڕێوبەری گروپی هەڵسەنگاندنی مەترسی، دۆسیم ساتپایەڤ لە ئەڵماتی، وتی مەترسیی ئەوەی روسیا شەڕێکی نوێ دەهێنێتە ئاراوە بۆ ئاسیای ناوەندیش راستە، بەتایبەتی بۆ کازاخستان.\nوتی کێشە ناوخۆییەکانی کازاخستان روو لە زیادبوونن، مۆسکۆش ئەمە بۆ بەرژەوەندییەکانی خۆی دەقۆزێتەوە.\nساتپایەڤ وتی: "دەرکەوتنی کۆمپانیایەکی تایبەتی ئەمنیی بیانی لە کازاخستان مەترسییەکی جددی دەخاتە سەر وڵاتەکەمان، چونکە ئەگەر دۆخی سیاسی بگۆڕێت، رەنگە بەشداربێت لە وێرانکاریدا."\nبەرپرسانی کازاخستان لە بەرامبەردا نیگەرانن سەبارەت بە بیرۆکەی بوونی کۆمپانیا ئەمنییە تایبەتەکان و رێنادەن بەشێوەیەکی یاسایی لە کازاخستان کاربکەن.\nلە ئازاری 2018، داریگا نەزەربایەڤ، سیناتۆرێکی ئەوکاتە و کچەگەورەی سەرۆکی پێشوو نورسوڵتان نەزەربایەڤ، بیرۆکەی دروستکردنی کۆمپانیایەکی تایبەتی ئەمنیی لە کازاخستان سەکۆنەکرد.\nوتی: "پشتیوانی لەم بیرۆکەیە ناکەم. ئەمە رێک ئامێرێکی تایبەتی کوشتنە. رێکخراوی لەمجۆرە نابێت هەبن."\nئەندامێکی کیرگیزی گروپی واگنەری روسی هۆشداری دەداتە ئاسیای ناوەند\nسێ هاوڵاتی کیرگیزی لەنێو دەیان کەسی بیانیدان کە تۆمەتبارن بە شەڕکردن بۆ ئەو گروپە بەکرێگیراوە روسیە لە ئۆکرانیا. ئەم گروپە ئۆپەراسیۆنەکانی لە تەواوی جیهاندا فراوانتردەکات.